Yenixeber.org: (əvvəli ötən tariximizdə)\nRUMİ CƏLALƏDDİN MƏHƏMMƏD BİN BAHƏDDİN ( 30.9.1207, Əfqanıstan Bahəddin, Bəlx 17.12.1273, Türkiyə,Konya)-Şərq ədəbiyyatı tarixində ən məşhur sufi şairlərindən biridir. Şəms təxəllüsü ilə yazmışdır. Ədəbiyyat tarixində Rumiyə ömrünün son illərində yazdığı “Məsnəvi” poeması ilə şöhrət qazandırmışdır. Əsərlərində humanizm, milliyətindən və dini etiqadından asılı olmayaraq bütün insanlara məhəbbət, bərabərlik ideyaları əksini tapmışdır.(cild VIII,səh.195).\nSəkkiz yüz illiyi qeyd olunan dahi şairin bəşəriyyətə ən mühüm mesajı tolerantlıq, anlaşma, birlik olub. Dahi alman filosofu F.Hegel öz dialektik təlimini yazaraq Rumidən bəhrələndiyini gizlətməmişdir.\nAXUNDOV Mirzə Fətəli (1812- 10.3.1878). Azərbaycan yazıçısı, materialst filosif, ateist, ictimai xadim. Realist Azərbaycan ədəbiyyatının banisi. 1814-cü ildə atası Mirzə Məhəmmədtağı və anası Nanə xanımla Təbriz yaxınlığındakı Xamnə qəsəbəsinə köcmüş. 13 yaşınadək İran Azərbaycanının müxtəlif yerlərində yaşamış,1825-ci ildə anası ilə Nuxaya qayıtmışdır. Anasının əmisi Axund Hacı Ələsgər Fətəlini oğulluğa götürərək,təlim-tərbiyəsi ilə məşğul olmuş, ona ərəb,fars dillərini öyrətmişdir. Fətəlinin ruhani olmasını istəyən Axund Hacı Ələsgər 1832-ci ildə onu Gəncəyə aparmışdır. Fətəli burada məntiq və firh elmlərini,habelə məşhur şair Mirzə Şəfi Vazehdən nəstəlik xəttini öyrənmişdir. M.Ş.Vazeh Fətəlinin zəka və istedadını görüb,onu ruhani olmaq fikrindən daşındırmışdır. Müasir elmlərlə maraqlanan Fətəli 1833-cü ildə Nuxada açılmış rus məktəbinə daxil olmuş, bir il burada oxumuşdur. 1834-cü ildə Tiflisə getmiş,Qafqaz canişinin baş dəftərxanasında Şərq dilləri mütərcimi təyin olunmuş və ömrünün sonunadək həmin vəzifədə çalışmışdır. 1873-cü ildə ona polkovnik rütbəsi verilmişdi. O zaman Qafqazın inzibati –mədəni mərkəzi sayılan Tiflis A.-un fikri inkişafına mühüm təsir göstərmişdir. A.burada dövrünün bir sıra görkəmli ziyalıları,o cümlədən A.A.Bakıxanov,İ,Qutqaşınlı və b. kimilərlə yaxından tanış olmuş,mütərəqqi rus və Qərbi Avropa ədəbiyyatını, ictimai –fəlsəvi fikrini öyrənmişdir.\n1851-ci ildə Rus Coğrafiya Cəmiyyətinin Qafqaz şöbəsinə üzv seçilən A. sonralar Qafqaz Arxeoqrafiya Komissiyasının tədqiqat işlərinə cəlb olunmuşdu. A.”Əkinçi” qəzetinin nəşrinə böyük əhəmiyyət vermiş, onun səhifələrində “Vəkili milləti-nəməlum” imzası ilə məqalələr dərc etdirmişdir.\nA.-nun yaxın dost müasirlərindən Q.B.Zakirə,Cəfərqulu xan Nəvaya yazdığı beş mənzum məktubu da məlumdur. Azırbaycanca şeirləri heca vəznində,sadə, canlı xalq dilində yazılmışdır. Lakin A. Azərbaycan ədəbiyyatı tarixində daha çox pyesləri, bədii nəsri və fəlsəfi əsərləri ilə tanınmışdır. 1850-55-ci illərdə yazdığı 6 komediya ilə Azərbaycan və bütün Yaxın Şərq ədəbiyyatında realist dramaturgiyanın təməlini qoymuşdur... “Kəmalüddövlə məktubları” (1865) adlı məşhur fəlsəfi əsərində,ha belə bir sıra məktubunda A, realizm,xəlqlik müasirlik,ideyalılıq,sənətkarlıq və bədii yaradıcılığın başqa mühüm məsələlərinə dair qiymətli fikirlər söyləmişdir. Fəlsəfi görüşlərində olduğu kimi,ədəbi estetik baxışlarında da materialist dünya görüşünə əsaslanan A. ədəbiyyat və incəsənəti varlığın bədii inikası hesab etmiş,onun ictimai tərbiyəvi əhəmiyyətini, cəmiyyətin inkişafındakı rolunu qiymətləndirmişdir.\nA. “Kəmalüddövlə məktubları” adlı məşhur traktatını,”Həkimi-ingilis Yuma cavab”, “Yek kəlmə haqqında” və s. fəsəfi əsərlərin müəllifidir. Onun fəlsəfi görüşləri Yaxın və Orta Şərq xalqlarının, xüsusilə Azərbaycan xalqının zəngin fəlsəfi irsi zəminində formalaşmışdır.\nOnun əsərləri 19-cu əsrin 50-ci illərində başlayaraq rus,fars,ingilis,fransız.alman gürcü və s. dillərə tərcümə edilmişdir. Azərbaycan Dövlət Akademik Opera və Balet Teatrına, Azərbaycan Pedaqoji Rus Dili və Ədəbiyyatı İnstitutuna, Respublika Dövlət Kitabxanasına A.-un adı verilmişdir. Bakıda heykəli, Tbilisidə qəbirüstü abidəsi qoyulmuş, Şəkidə ev museyi açılmışdır. Anadan olmasının 150 illik yubileyi Ümumdünya Sülh Şurasının qərarı ilə kerçirilmiş, Ümumittifaq miqyasında təntənə ilə qeyd olunmuşdur (cild X.səh.496).\nTALIBOV Mirzə Əbdürrəhim ((Talıbzadə) Təbrizi (1834,Təbriz-10.3.1911 Buynaksk),Azərbaycan maarifçisi,alim, yazıçı.”Səma Elçisi” kitabının müəllifi. Bu kitabın müəllifi Azərbaycanın görkəmli maarifpərvər alimi və müəllimlərindən biri,ərəb,fars,rus, fransız, İngilis və əlbəttə ki, doğma ana dilini kamil bilən,ilahiyyət elminin incəliklərinə bələd olan Mirzə Əbdürrəhim Talıbzadə Təbrizi “Səma Elcisi” kitabının kim üçün və nə məqsədlə yazıldığını müqəddimədə geniş şərh etmişdir (cild IX, səh.133, “ Səma Elcisi”, Azərbaycan Dövlət kitab palatası 1991).\nOxunub: 794Tarix: 13-01-2018 21:45\nBu gün Molla Pənah Vaqifin 298 yaşı tamam oldu


Ermənistanın müharibə cinayətləri Avropa mətbuatında » Azərbaycan İnformasiya Agentliyi\nMilli Məclisin deputatı Könül Nurullayevanın Avropanın “Parliament magazine” portalında “Ermənistan humanitar atəşkəs dövründə mülki insanları hədəfə alır” başlıqlı məqaləsi dərc olunub.”(https://www.theparliamentmagazine.eu/news/article/armenia-is-targeting-civilians-during-the-agreed-ceasefire) Məqalədə bildirilir ki,\nermənilərin Azərbaycanın ikinci ən böyük şəhəri Gəncəni hədəfə alması, yaşayış binalarına dağıdıcı və dəhşətli raket hücumu işğalçı ölkənin terrorçu mahiyyətinin təsdiqidir. Ermənistan münaqişənin ilk illərindən azyaşlı uşaqları, qadın və qocaları hədəfə alır: “Bu gün mülki əhalinin qətlə yetirilməsi 1992-ci ilin fevralında Xocalıda baş verən insanlıq əleyhinə cinayətin - soyqırımın davamıdır. Ermənistan 26 illik atəşkəs dövründə də eyni siyasəti apardı. Məhz atəşkəs dövründə mülki insanlar, azyaşlı uşaqlar erməni snayperindən açılan atəş nəticəsində qətlə yetirildi. Oktyabrın 9-da Moskvada aparılan danışıqların yekunu olaraq, əldə edilən humanitar atəşkəs rejimi də Ermənistan tərəfindən pozuldu. Ermənistan bir tərəfdən sülh yalvarışları edir, digər tərəfdən mülki şəxsləri qətlə yetirir”.\nMəqalədə həmçinin vurğulanır ki, humanitar atəşkəs dövründə işğaldan azad olunan Suqovuşan ərazisində erməni əsgərlərinin cəsədlərini yığan və üzərinə aydın şəkildə ağ bayraq sancılan sanitar maşın da Ermənistan silahlı qüvvələri tərəfindən atəşə tutulub. Nəticədə 1 tibbi xidmət qulluqçusu ağır yaralanıb. Ermənistan bununla döyüş meydanındakı uğursuzluqlarını kompensasiya etməyə çalışır: “Bu, o deməkdir ki, Ermənistan üçün beynəlxalq qurumların qəbul etdiyi sənədlərin heç biri əhəmiyyəti yoxdur. Bu dövlət beynəlxalq hüquqa, beynəlxalq təşkilatlar qarşısında götürdüyü öhdəliklərə heç vaxt hörmətlə yanaşmayıb. Onlar həmişə “status-kvo”nu möhkəmləndirmək, bu vəziyyəti dəyişməz olaraq saxlamaq və BMT Təhlükəsizlik Şurasının qətnamələrinə, danışıqlar masasında olan, ATƏT-in Minsk Qrupu tərəfindən işlənib hazırlanmış prinsiplərə əsasən qaytarmalı olduqları Azərbaycana məxsus əraziləri sonsuza qədər işğal altında saxlamaqda israrlı idilər. Əsas məqsəd Dağlıq Qarabağın ətrafında olan yeddi rayonu özlərinin təhlükəsizlik zonası adlandıraraq işğal altında saxlamaq idi. Amma reallıq ondan ibarətdir ki, bu barədə Azərbaycan Prezidenti İlham Əliyev də bəyan edib - müasir dünyada təhlükəsizlik siyasi yollarla təmin olunmalıdır. Azərbaycan hər zaman münaqişənin diplomatik yolla həllinin tərəfdarı olub. Bu vaxta qədər aparılan sülh danışıqlarında da eyni mövedən çıxış edib, lakin Ermənistan tərəfinin təxribatları, danışıqların formatını dəyişdirmək cəhdi münaqişə bölgəsində eskalasiyanı qaçılmaz etdi”.\nCeyhun Bayramov Aİ-nin xarici və təhlükəsizlik məsələləri üzrə ali nümayəndəsi ilə danışıb


“Allahın elçisi” (Poema) - “Allahın elçisi” (Poema) - Dini yaradıcılıq - Etiqat, Tarix, Fəlsəfə, Dini yaradıcılıq - Islam kitabxanasi\nMain » Files » Dini yaradıcılıq » “Allahın elçisi” (Poema)\n2012-09-27, 0:31 AM\n1995–ci ildə Məkkə ziyarətindən qayıdandan sonra (Allah arzusunda olanlara qismət eləsin) Həzrəti Mühəmməd(s) həyatından bəhs edən "Allahın Elçisi” adlı poemamı yazıb bir ildən sonra "Gənclik” nəşriyatında kitab halında çap etdirmişəm.\n01.07.99. tarixdə İran İslam Respublikasının Azərbaycandakı Mədəniyyət Mərkəzinin rəhbərliyi tərəfindən Azərbaycan Elmlər Akademiyasının binasında Həzrəti Mühəmməd Peyğəmbər(s) mövlud günü şərəfinə keçirilən məclisdə "Məcməüş-şüəra” ədəbi məclisinin üzvləri sırasında çıxış edərək "Allahın Elçisi” poemasından "Həzrəti Mühəmmədin dünyaya gəlməsi və uşaqlıq illəri” hissəsini oxudum.\nYığıncaqdan sonra İ.İ.R-nın Mədəniyyət Mərkəzi idarəsinin rəhbərliyindən Əkbər Kurəvi adında bir şəxs mənə yaxınlaşaraq şeri bəyəndiyini və kitabla maraqlandığını bildirdi. Mən ona poemanın əsas məğzini izah etdikdə o məni İ.İ.R-nın Mədəniyyət Mərkəzinə gəlməyimi xahiş etdi. Bir neçə gündən sonra Mərkəzin sədri Höccətül-İslam Hacı Seyid əliəkbər Ocaq Nəjad ilə görüşdüm. O bu haqda məlumatlı olduğundan və kitabla əlaqədar ətraflı söhbətimizdən sonra mənə məsləhət bildi ki kitabı Höccətül–İslam vəl–müslümün Hacı Şeyx əhməd Xudayiyə oxuyum əgər o bəyənib rəy verərsə kitabını İranda nəşr etdirəcəyəm.\nOnun təklifinə əsasən kitabı bir neçə gün hissə–hissə Ağayi–Xudayiyə oxudum onun verdiyi bəzi məsləhətlərini nəzərə alaraq "Qədir–Xum” və "Mübahilə Cərəyanı” başlıqları ilə başlayan hissələri poemaya əlavə edərək düzəlişlər apardım. Sonradan öyrəndim ki Ağayi–Xudayi İranın Tehran əhvaz İsfahan şəhərlərinin Universitetlərində on beş ildən artıq İslam–tarixindən o cümlədən Mühəmməd Peyğəmbər(s) həyatından dərs demişdir.\nÖzümü xoşbəxt sayıram ki belə bir şəxsiyyətlə on iki gün üz–üzə oturub "Allahın Elçisi” poemasını oxuyaraq ondan dəyərli məsləhətlər almışam.\n"Allahın Elçisi” kitabımın birinci nəşrinə ön söz əvəzi yazmış hörmətli professor Hacı Vasim Məmmədəliyevə ikinci nəşrinə kömək etmiş Hacı Seyyid əliəkbər Ocaq Nəjad və Hacı Şeyx əhməd Xudayiyə öz təşəkkürümü bildirirəm. Allah İslamın inkişafına kömək edən bu xeyirxah insanların hər üçünü öz himayəsində həmişə səlamət saxlasın. Oxuculara isə can sağlığı kitabı oxumağa səbr və oxuyan gözlərinə nur əta eləsin.\nŞer hər bir dilin ədəbiyyatının çiçəklənmə (dövrü) zirvəsi olmaqla yanaşı hər bir millətin ədəbiyyatının adət–ənənələrinin və milli–mənəvi dəyərlərinin ən gözəl qoruyucusudur. Şer millətlərin mədəniyyətinin və adət–ənənələrinin məhv olub getməməsi və bu mədəniyyətin müasir dövrümüzədək qorunub saxlanılmasında böyük rol oynamışdır. Buna əsaslanıb demək olar ki belə bir böyük məsuliyyəti öz üzərinə götürmüş şairlər Allah tərəfindən onlara bəxş olunmuş bu fitri istedad vasitəsilə xalqın adət–ənənələrini dini əqidəsini milli və mənəvi dəyərlərini öz şerlərində əks etdirərək bunları zəfər və əbədiyyat rəmzi olan (möhkəm) yenilməz şer qalasında qoruyub saxlamaqla öz millətlərinə ən böyük xidmət göstərmişlər. Biz bunun canlı şahidiyik ki qədim dövrlərdən bəri müəyyən qafiyə çərçivəsində formalaşan hər bir şer əbədi olaraq tarixin səhifəsində dərin izlər buraxmışdır.\nQiymətli qəsidələr ədəbi–nöqteyi nəzərdən fəsahətli və bəlağətli sayılan şerlər həmişə xalq tərəfindən sevilmişdir. (Səmimiyyətlə qarşılanmışdır.) Hətta böyük din xadimləri və yüksək məqama sahib olan ilahi şəxsiyyətlər öz dövrlərinin yadda qalan ən mühüm və əlamətdar hadisələrini məşhur şairlər tərəfindən (qələmə alınmasını) nəzmə çəkilməsinə əmr vermişlər.\nƏziz İslam Peyğəmbəri əmirəlmöminin Həzrət əli(ə)–ın imamətini müsəlmanlara və hacılara elan edən zaman İslamın görkəmli şairi Həssa ibn Sabibdən xahiş edir ki bu hadisəni nəzmə çəksin.\nŞiənin Debəl Kümeys və s. kimi ürəyiyanar şairləri öz şerləri ilə şəhidlər sərvəri İmam Hüseyn(ə)ın qiyamına ən böyük xidmət göstərərək bu əzəmətli tarixi və dini hadisəni çərxi–fələyin xoşagəlməz hadisələrindən pisliklərindən və təhriflərindən qorumağa nail oldular.\nPak olan əhli–beyt bu şairlərin əvəzsiz xidmətləri müqabilində onları həvəsləndirmək üçün onlara təşəkkür edir bu şairlərə hörmət və rəğbət bəsləyirdilər.\nŞer millətlərin ədəbiyyatının şah əsərləridir və şer millətlərin tarixində əsas yer tutur. Milli və mənəvi dəyərlərin təbliğ olunmasında şerin böyük rolu vardır. Aylar–illər ötdükcə fələyin ən mühüm və əlamətdar hadisələri belə unudulur. Lakin bu aylar və illər görkəmli şairlərin şerlərində öz əksini taparaq əbədiləşir. Bu şerlər millətlərin qaranlıq tarixinə işıq saçaraq keçmişi gələcəklə birləşdirir.\nAzərbaycan respublikasında zəmanəmizin bu ağır məsuliyyətini öz üzərinə götürmüş şairlərdən biri də Hacı Yusif bəydir. Bu müsəlman və dindar şair bütün zəhmətlərə qatlaşaraq əziz İslam Peyğəmbəri Xatəmül–ənbiya Həzrət Mühəmməd(s)–ın həyatını nəzmə (şerə) çəkmişdir. O uzun illərin töhfəsi olan səlis şerləri ilə Həzrət Mühəmməd(s)–ın həyatını şərh edərək nəcib Azərbaycan xalqına misilsiz bir hədiyyə bəxş etmişdir. Müsəlman Azərbaycan xalqının nəzərinə çatdırmaq istəyirəm ki Hacı Yusif Qulammirzə oğlu "Allahın Elçisi” poemasını yenidən mütaliə etmiş və tam diqqətlə nəzərdən keçirdikdən sonra ikinci dəfə onu çapa hazırlamışdır. Bu kitab mötəbər İslam tarixi ilə təmamilə uyğundur. Bu kitabın ikinci çapında heç bir səhvə yol verilməmişdir.\n(Uca) Allah–təalanın dərgahından bu gözəl şairə uğur və nailiyyətlər arzulayıram. Ümid edirəm ki böyük və nəcib Azərbaycan xalqı bu cür əsərlərin qədrini biləcəkdir.\n"ALLAHIN ELÇİSİ” poeması haqqında bir neçə söz.\nSon dövrlərdə ölkəmizdə uzun illər ərzində yasaq edildikdən sonra açıq təbliğ edilə bilən islam dini onun ehkam və ayinləri haqqında müxtəlif elmi məqalə və kitablarla yanaşı bədii əsərlər də meydana çıxmağa başlamışdır. Qeyd etmək lazımdır ki bu əsərlər bəzən bədii cəhətdən kamil olsa da mövzunu əhatə etmək cəhətdən naqis görünür.\nBu baxımdan Hacı Yusif Qulammirzə oğlunun "Allahın elçisi”poeması diqqəti cəlb edir. Belə ki poema islamın zühurundan peyğəmbərin vəfatına qədər olan dövrdə baş vermiş bütün mühüm hadisələri dəqiqliyi ilə əhatə etdiyindən bir növ dinimizin qısa mənzum tarixi kimi təsəvvür edilə bilər. "Allahın elçisi” poemasında müəllif yalnız tarixi faktları sadalamaq və ya təsvir etməklə kifayətlənməmiş islam dininin əsas ehkam və ayinlərini aşkarlamağa çalışmış demək olar ki öz məqsədinə nail olmuşdur. əsərdə peyğəmbərin müqəddəs pak obrazı çox səmimi bir şəkildə qələmə alındığından gözəl təsir bağışlayır.\nYuxarıdakıları nəzərə alaraq "Allahın elçisi” poemasının çap olunmasını məsləhət bilirik.\nM. ə. Rəsulzadə adına BDU–nun ilahiyyat fakultəsinin dekanı ərəb filologiyası kafedrasının müdiri professor\nE. Z. ƏZİZOV Şərqşünaslıq fakültəsinin dekanı dosent\nCategory: “Allahın elçisi” (Poema) | Added by: Islam_Kitabxanasi\nViews: 892 | Downloads: 0 | Rating: 0.0/0


Boyun yırtığı nədir? - Video - HAYAT Clinic\nMart 10, 2020May 18, 2020\nBoyun yırtığı nədir? – Video\nBoyun onurğası onurğamızın ən zəif,eyni zamanda ən hərəkətli hissəsidir. Onurğa arası disklər zamanla qabarır,hətta kapsulu cırılaraq sinirə təyziq edə bilər. Bu zaman yaranan yırtıq onurğadan çıxan sinirə və yaxud kanala tökülərək sinirə təyziq edə bilir. Onurğadan çıxan sinirə toxunduğu zaman qollara uyuşma, ağrı, duyu hissinin itməsi halları baş verir. Kanala töküldüyü zaman isə boyundan aşağı vücudumuzun bir çox hissəsində uyuşmalar, hissiyatın itməsi halları baş verə bilər.\nHər bir fəqərə qabarmasında ağrı olmaz, hər ağrı da fəqərə yırtığı demək deyil. Çünki boyunda ağrıya səbəb olan faktorlar var: əzələlər, boynun yumuşaq toxuması, bir sıra oynaqlar da səbəb ola bilər. Eyni zamanda boyun onurğasının düzləşməsi də başlıca səbəb faktorudur.\nBoyun onurğamız C formasındadır. Onun düzləşməsi və yaxud kifozu boyun ağrılarına səbəb olur. Boyun lardozuna səbəb kimi:\nUzun zaman komputer arxasında oturmaq\nTelefon istifadə etmək\nUzun zaman rol arxasında oturaraq maşın sürmək\nBir sözlə eyni pozisyonda uzun müddət qalmaqdan yarana bilər\nBəzi hallarda böyük yırtıqlar olurki, onda ağrı olmur, elə kiçik yırtıqlar olur ki, şiddətli ağrı yarada bilir. Boyun yırtığı ən çox 5 və 6 fəqərə arasında yaranır, daha sonra isə 6 və 7 arasında görülür. Səbəb bu faktorların daha çox hərəkətli olmasıdır.\nÇiyinə, qollara vuran ağrı olur,baş ağrıları ürək bulanma,görmə kəskinliyi azalır. Bəzi hallarda uzun müddət davam edərsə depressiyaya da səbəb ola bilər. Hərəkətlər azalır, anemiyalar artır. Xəstə yatdığı zaman boyunda diskomfort hissi olur, xəstə çalışır amma rahatlıq tapa bilmir.\nBoyun Yırtığının diaqnostikası:\nXəstə yaxınlaşdığı zaman şıkayətləri dinlənilir,müayinə aparılır,daha sonra MRT, KT və ya EMG istənilə bilər. Bu məqsədlə yırtığın yeri, şiddətli, sinirə hansı şəkildə təyziq etdiyi öyrənilir.\nBoyun yırtığının müalicəsi:\nZamanında edilərsə o qədərdə qorxulu xəstəlik hesab edilmir. Hər 100 adamdan 70-də boyun problemi var. Pasiyent əgər zamanında həkimə müraciət etmiş olarsa ağrı faktoru aradan qalxar, boyun yırtığı tam müalicə oluna bilər. Müalicə zamanı təkcə boyun yırtığı deyil, eyni zamanda boyun lordozunu, boyun əzələlərindəki spazmıda aradan qaldırmaq lazımdır. Bunun üçün klinikamızda vertebra üçün fəaliyyət göstərən DAVID zalımız var. Bu faktorlar aradan götürülməzsə müalicə tamamlanmış hesab edilmir.\nBu ağrı faktorlarını aradan götürmək üçün klinikamızda:\nVə digər fizioloji müalicə metodları var.\nBu terapiyalar və DAVİD zal sayəsində şöbəmizdə boyun yırtığı tam müalicə olunur!\nFizioterapevt Yeganə Əliyeva\n☎ (+994) 12 404-14-04\n☎ WhatsApp: (+994) 55 261-14-04\nby administratorIn Tövsiyyələr\nProfilaktik tibb – Video\nTƏBİB: Gündəlik duz istifadəsi 1 çay qaşığını keçməməlidir


"Vergi emekdaşlarının tikintini dayandırmaq hüququ yoxdur" – Kemaleddin Heyderov - Azadliq Xeber\n"Vergi emekdaşlarının tikintini dayandırmaq hüququ yoxdur" – Kemaleddin Heyderov\n"Vergi əməkdaşlarının tikintini dayandırmaq hüququ yoxdur" - Kəmaləddin Heydərov\n16.02.2016 / 13:58 xeber –\nFövqəladə hallar naziriKəmaləddin Heydərovun tikinti şirkətlərinin rəhbərləri ilə görüşündə sahibkarlar bəzi qurumlardan şikayət ediblər.\nAPA-nın məlumatına görə, sahibkarların bir neçəsi isə vergi əməkdaşlarının qanunsuz vergilər tələb etməsindən, hətta tikinti işlərini dayandırmasından şikayətlənib.\n“Müasir Arena” MTK-nın keçmiş rəhbəri Gülnurə Hacıyeva deyib ki, 30-a qədər vergi əməkdaşı gəlib, ondan 2008-ci ildə ödədiyi vergini yenidən ödəməyi tələb edib: “Mən də etiraz etdim ki, niyə vergini yenidən ödəməliyəm. Bundan sonra onlar tikinti işlərini dayandırdılar, bütün avadanlıqları da möhürlədilər. Belə olan halda sahibkar necə fəaliyyət göstərə bilər?”\nMəsələyə münasibət bildirən K. Heydərov isə dövlət başçısının bu il yanvarın 26-da keçirilən müşavirədə hər hansı qeyri-qanuni verginin alınmasının yolverilməz olduğunu bəyan etdiyini xatırladıb.\nNazir deyib ki, vergi əməkdaşlarının tikintini dayandırmaq hüququ yoxdur: “Prezident İlham Əliyev də bəyan edib ki, tikintilərin başlanması və davam etdirilməsi sahəsində heç bir orqan tərəfindən heç bir süni maneə yaradılmamalıdır. Belə neqativ hallar baş verirsə, tikinti şirkətləri Prezident Administrasiyasının müvafiq şöbəsinə müraciət edə bilərlər. Tikinti şirkətləri tikintini həyata keçirmək üçün kredit götürür ki, vaxtında tikib istifadəyə versin, krediti də qaytara bilsin, müəyyən gəlir də götürsün. Texniki səbəb olmadan heç bir halda tikinti işləri dayandırıla bilməz”.


Paulu Souza: "Biz "Qarabağ"a hörmətlə yanaşmalı idik" | Report.az\nPaulu Souza: "Biz "Qarabağ"a hörmətlə yanaşmalı idik"\nPaulu Souza: "Biz "Qarabağ"a hörmətlə yanaşmalı idik" "Bu qələbənin dadını çıxarmalıyıq"\nBakı. 30 sentyabr. REPORT.AZ/ "Oyuna yanaşmamızdan elə də razı deyiləm. Komandam rəqibi qiymətləndirməmişdi".\n"Report"un məlumatına görə, bunu "Fiorentina"nın baş məşqçisi Paulu Souza "Qarabağ"ı 5:1 hesabı ilə yendikləri Avropa Liqasının qrup mərhələsinin II tur matçından sonra "Sky Sport İtalia"ya açıqlamasında deyib.\nPortuqaliyalı mütəxəssisin fikrincə, komandası Elvin Yunuszadənin qırmızı vərəqə aldığı 30-cu dəqiqəyədək Azərbaycan təmsilçisinə ciddi yanaşmayıb və nəzarəti ələ ala bilməyib: "Bu, biabırçılıqdır: "Çünki biz rəqibə hörmətlə yanaşmalı idik. Yaxşı tərəflərini və dinamikasını görərək, "Qarabağ"ı hərtərəfli analiz etmişdik. Qırmızı vərəqədən sonra üstünlüyü ələ aldıq və dominantlıq etməyə başladıq. Nəticədə böyük hesablı qələbə qeydə alındı. Bu qələbənin dadını çıxarmalıyıq. Çünki layiq idik. Amma eyni zamanda daha diqqətli olmalıyıq. Hücumlarımızı daha cəlbedici formada qurmağa çalışırıq. Belə oyun tipi, xüsusən, ikinci qol xoşuma gəldi".\nSouza Mauro Saratenin qolu xərçəngdən əməliyyat olunan həyat yoldaşına həsr etməsini isə belə dəyərləndirib: "Həyat emosiyalarla doludur. Onun həyat yoldaşına sevgisini göstərmək imkanı oldu. Sarateyə görə şadam".


UFC 254, Khabib Nurmagomedov və Justin Gaethje qarşı bahis tendensiyaları | İdman xəbərləri\nUFC 254, Khabib Nurmagomedov ilə Justin Gaethje qarşı bahis meyli, proqnoz, bahis meylləri >\nÇox gözlənilən UFC 254, Şənbə günü günortadan sonra, Əbu-Dabinin Yas Adasındakı Flash Forumda "Mübarizə Adası" ndan canlı olaraq reallaşacaq.\nƏsas yarışda yüngül çəki çempionu Xabib Nurmagomedov və müvəqqəti yüngül titul sahibi Justin Gaethje bir başlıq uğrunda qarşılaşmada görüşdü. Birgə əsas tədbirdə keçmiş orta çəki çempionu və 1 nömrəli Robert Whittaker, 2 nömrəli Jared Cannonier ilə mübarizə aparır.\nMMA pərəstişkarları bu cür əla mübarizə kartı aldıqda, şübhəsiz ki, çoxlu bahis etmək lazımdır. Bəzilərinə nəzər salaq.\nKhabib və Gaethje üçün UFC 254 əmsalları\n(BetMGM vasitəsilə bütün ehtimallar)\nBetMGM, Nurmagomedovu əhəmiyyətli bir favorit olaraq yüklədi - cümə günündən etibarən -358-də gəlir, yəni 100 $ qazanmaq üçün 358 $ bahis etməlisiniz. Bu arada, Gaethje +275-dir, yəni 100 dolları qoparsanız 275 dollar qazanacaqsınız.\nNurmagomedov (28-0) UFC 242-dən bəri ilk dəfə üçüncü turun təqdimatı ilə Dustin Poirier-i məğlub edərək qayıdır. 2018-ci ilin aprelində Poirierə məğlub olduqdan sonra, Gaethje (22-2) hər kəsin arasından keçdi və ardıcıl dörd qarşılaşmada qalib gəldi, bunların hamısı məsafəyə gəldi, bunların arasında UFC 249-da müvəqqəti titul qazanmaq üçün Tony Ferguson'u məhv etməsi də var.\nKağızda və şanslara baxanda Nurmagomedovun bir qayda olaraq qalib gəldiyi görünür. Ancaq mübarizəni təsir edə biləcək iki amil meydana çıxır.\nNurmagomedov yayda dünyasını dəyişən atasının itkisini necə həll edir? Atası, oğlunun güləş ayılarından qlobal bir superulduza çevrilməsini gördüyü yolda hər addımda orada olmuşdu. Nurmagomedov ən yaxşı dostunu itirməsində hiss etdiyi duyğuların ona çatmasına icazə verirmi?\nNurmagomedovun 13 ayda ilk dəfə yarışdığını da unutmamalıyıq. Uzun bir işdən çıxma döyüşçüləri müxtəlif yollarla təsir edir. Bəziləri heç bir məğlubiyyəti qaçırmamış kimi çıxış edir, bəziləri isə aktiv rəqabət ritminə qayıtmaq üçün biraz vaxt tələb edir.\nGaethje üçün bu vəzifədə olması lazım deyildi. 155 funt-sterlinqdə dil yuvarlanan adlar Khabib, Conor McGregor, Ferguson və Poirierdir. Bu vəziyyətdə ev pulu ilə oynayır.\nXabibin qazanma yolu olduqca sadədir. McGregorun UFC 229-dakı döyüşlərindəki məğlubiyyəti ilə sübut etdiyi təəccüblü vəziyyət yaxşılaşsa da, Xabibin çörəyi və yağı sizi döşəməyə aparır, yapışqan kimi yapışır və üzərinizdəki qatranı döyməyə davam edir. Bunu Nurmagomedovdan yaxşı heç kim etməz.\nAncaq Gaethje'yə qanuni bir qazanma şansı verən şey, Ferguson'u məğlub etməsidir. Kafesi yaxşı dövrə vurdu, qəfəsin arxasından uzaqlaşdı, şeyləri əsasən səkkizguşənin ortasında saxladı və ən əsası, həyatı ona bağlı olduğu kimi hər yumruğu və təpikini atmadı. Beşinci raundda fasilə qazanana qədər vəzifəsini aşmadı və Ferguson'u döydü.\nNurmagomedov yırtıcısını təqib etmək və metodik olaraq döyüşçünün kürəyini yığışdırmaq üçün gedib qəfəsə yaxınlaşması və rəqibinin hərəkət edəcəyi yer olmadığı üçün alması üçün müstəsna bir iş görür.\nGaethje mübarizəni ayaq üstə saxlaya və qəfəsdən uzaqlaşa bilirsə, o zaman məğlub olmaq onun mübarizəsidir, çünki onun vuruşu Nurmagomedovdan daha yaxşıdır.\nİyirmi səkkiz kişi sınadı, iyirmi səkkiz nəfər uğursuz oldu. Gaethje fərqli olacaqmı?\nNurmagomedovun yaşadığı hər şeylə nəhayət Gaethje'yi yıxdı, dünyasına gətirdi və məğlubiyyətsiz qalmaq və yüngül çəki çempionu olmaq üçün 25 dəqiqə döyüşdü.\nKhabib və Gaethje proqnozu\nMuehlhausen seçimi:Khabib Nurmagomedov\nƏn yaxşı əmsal:3.5 raunddan çox, +115\nDaha çox Khabib və Gaethje nisbətləri\nÜmumi sayı və ya tur: yuxarı / alt\nDöyüş məsafəyə gedəcəkmi?\nNurmagomedov tərəfindən KO / TKO / DQ və ya təqdim:-121\nQərarla Nurmagomedov :+275\nKravat / texniki qalstuk:+5000\nGaethje, KO / TKO / DQ və ya təqdim:+450\nGaethje qərarı ilə:+800\nWhittaker və Cannonier nisbətləri\nBu bərabər bir döyüşdə gəlir. Whittaker -110-da, yəni 100 $ qazanmaq üçün 110 $ bahis etməlisiniz, Cannonier də -110-da gəlir.\n29 yaşlı Whittaker (22-5), UFC 243-də İsrail Adesanyaya orta çəkidə titul itkisindən qayıtdı ki, iyul ayında UFC Fight Night tədbirində Darren Till-in ən yaxşısı oldu. 2014-cü ilin Noyabr ayında orta çəkiyə keçdiyindən bu qələbələrin dördünün dayanma ilə gəlməsi ilə 8-1-dir.\nWhittaker-in olimpiadanın gümüş mükafatçısı Yoel Romero'nun Whittaker-i döşək üstünə çıxara bilməməsi ilə sübut etdiyi fantastik ləğv müdafiəsi səbəbindən çox şey görmədik. Romero ilə to-to-to-go to getdi və ilin ən yaxşı döyüşlərindən biri olan 2018-ci ilin iyun ayında UFC 225-də bölünmüş qərarla onu məğlub edəndə diqqəti çəkdi.\nKaryerasında bir vaxtlar Cannonier 2018-ci ilin noyabrında 185 funt-sterlinqə yerləşmədən əvvəl ağır çəki qədər mübarizə apardı. Bu hərəkət "Tha Killa Gorilla" üçün dividend ödəyib, David Branch, Anderson Silva və Jack Hermansson-dan altı nəfərin altına girdi. dəqiqə.\nƏgər siz mübarizə aparmaq həvəskarısınızsa, bu mübarizə sizin üçün deyil. Hər iki oğlan ayağa qalxmağı və ticarət etməyi və şeylərə bu şəkildə qərar verməyi üstün tuturlar. Adesanya, çempionluğu götürmək üçün onu ayaqları üstə bitirmək üçün Avstraliyanı qabaqlayanda Whittaker üstünlük qazandığı üçün Cannonier təəccüblü şöbədə üstünlük qazanır. Whittaker Tillə qarşı daha yaxşı görünsə də, Cannonier daha çox xam gücə sahibdir və onu bitirmək üçün daha əhəmiyyətli bir təhlükədir.\nWhittaker-in onun üçün getdiyi bir şey təcrübədir. UFC 254, ilin ən böyük kartlarından biridir. "Bobby Knuckles" əvvəllər burada idi və anı necə idarə edəcəyini bilir. İşıqlar ən parlaq parıldayanda Cannonier necə işləyir? O münasibətilə qalxırmı?\nWhittaker, əməliyyatı basaraq Cannonier-in məkanında qalmalı və onu boşaltmamasına ehtiyac duyacaq, yoxsa ofisdə gecə tez olacaq. Bunu edə, Cannonier-i geydirə və orta çəkidə ilk itkisini ona verəcək və qızıl qazanmaq üçün bir addım atmaq üçün bir addım.


Qurban Sadıqov: Böyük Qələbəmiz Müzəffər Ali Baş Komandanımızın yenilməz iradəsinin, şanlı Ordumuzun qəhrəmanlığının nəticəsidir - AZƏRTAC – Azərbaycan Dövlət İnformasiya Agentliyi\nUzun illər yurd həsrəti ilə yaşayan, doğulub boya-başa çatdığı torpaqları azad görmək istəyən həmvətənlərimizdən biri də Kəlbəcər rayonundan olan, Nazirlər Kabineti Aparatının əməkdaşı, Azərbaycan Prezidentinin müvafiq sərəncamları ilə 2-ci dərəcəli dövlət müşaviri rütbəsi almış, 3-cü dərəcəli "Vətənə xidmətə görə" ordeni ilə təltif edilmiş Qurban Sadıqovdur.\nBu günlər bütün Azərbaycan xalqı, bütün kəlbəcərlilər kimi Qurban Sadıqovun da sevincinin həddi-hüdudu yoxdur. Q.Sadıqov torpaqlarımızın mənfur düşməndən azad olunması, ərazi bütövlüyümüzün bərpa edilməsi, İkinci Qarabağ müharibəsində şanlı Qələbəmizin sevincini və Azərbaycanın dilbər guşələrindən biri olan Kəlbəcərlə bağlı təəssüratlarını AZƏRTAC-la bölüşərək deyib:\n-Doğma Kəlbəcərim işğal altına düşəndə mənim 31 yaşım var idi. Düz 27 il idi ki, doğma Kəlbəcərin həsrəti ilə yaşayırdım. Bu 27 ildə anadan olduğum Nadirxanlı, müəllim işlədiyim Sarıdaş kəndi, Rayon Xalq Deputatları Soveti İcraiyyə Komitəsində, Rayon İcra Hakimiyyətində məsul vəzifələrdə çalışdığım Kəlbəcər şəhəri ilə bağlı xatirələrimi ürəyimdə gəzdirmişəm. Tale elə gətirib ki, 1993-2018-ci illər ərzində Azərbaycan Respublikası Nazirlər Kabineti Aparatının qaçqınların və məcburi köçkünlərin problemləri üzrə şöbədə müxtəlif vəzifələrdə, o cümlədən şöbə müdiri vəzifəsində çalışmışam. Bunları deməkdə məqsədim odur ki, Ermənistanın hərbi təcavüzü nəticəsində öz doğma yurd-yuvasından didərgin düşmüş insanların taleyi mənə çox yaxın və doğma olub. Özümü çox xoşbəxt hiss edirəm ki, məhz bu sahədə ulu öndər Heydər Əliyevin və onun layiqli davamçısı, Azərbaycan Prezidenti İlham Əliyevin, Nazirlər Kabinetinin bütün göstəriş və tapşırıqları əsasında üzərimə düşən işin öhdəsindən layiqincə gəlməyə çalışmışam. Bir komanda olaraq çalışmışıq ki, yurd-yuvasından didərgin salınmış soydaşlarımızın mənzil-məişət, sosial problemləri yüksək səviyyədə həll edilsin. Həmçinin onların problemlərinin dünya ictimaiyyətinin diqqətinə çatdırılması sahəsində də əməli fəaliyyət göstərmişik. Yurd həsrətini, nisgilini həmin insanlarla bir yerdə yaşamış, bir yerdə kədərlənmiş, bir yerdə sevinmişik.\nArtıq nisgilimiz, həsrətimiz, ağrı-acılarımız arxada qalıb. Biz sentyabrın 27-dən başlayaraq demək olar ki, hər gün qələbə sevinci yaşamışıq. Müzəffər Ali Baş Komandanımızın qələbə müjdələri hər bir azərbaycanlıya, hər bir məcburi köçkünə yerə-göyə sığmayan sevinc, dədə-baba torpaqlarına böyük qayıdışın çox yaxında olduğu günlərin unudulmaz duyğularını yaşadıb. Rəşadətli Azərbaycan Ordusu Müzəffər Ali Baş Komandanın rəhbərliyi ilə 44 gün ərzində tariximizə Böyük Qələbə zəfərini yazıb. Bu şanlı Zəfərin, bu Böyük Qələbənin təməli məhz ümummilli liderimiz Heydər Əliyevin hakimiyyəti illərində qoyulub. Xalqın təkidi ilə 1993-cü ildə yenidən hakimiyyətə qayıdan Heydər Əliyev iqtisadi və siyasi cəhətdən çətin günlər yaşayan Azərbaycanı inkişaf yoluna çıxardı. Dahi siyasi xadim Heydər Əliyevin rəhbərliyi ilə Azərbaycanı iqtisadi cəhətdən möhkəmləndirən “Əsrin müqaviləsi” imzalandı. Ulu Öndər bilirdi ki, müharibə aparan ölkə hərtərəfli güclü olmalıdır, həm iqtisadi, həm siyasi, həm də hərbi və diplomatiyada. Bu yerdə Lissabon Sammitini xatırlamamaq mümkün deyil. Ermənistan-Azərbaycan Dağlıq Qarabağ münaqişəsinin nizama salınmasının baza formulu məhz 1996-cı ilin dekabrında keçirilən bu sammitdə müəyyən edildi. Ulu Öndər çevik və dəqiq diplomatik addımları ilə Azərbaycanın dünya birliyi tərəfindən müdafiə edilməsinə nail oldu. Bu sammitdə 53 dövlətin səsini qazanmaq o dövr üçün çox böyük uğur idi. Bu uğuru dövlətimizin başçısı son 17 ildə öz müdrik daxili və xarici siyasəti ilə daha da möhkəmləndirdi, dünyaya Azərbaycanın inkişaf modelini təqdim etdi, məcburi köçkünlərimizin doğma torpaqlarına qayıdacaqlarına olan inamını daha da artırdı. Bu böyük qayıdışa Ulu Öndərimiz də şəksiz inanırdı. Yaxşı yadımdadır, Ulu Öndər 2002-ci il sentyabrın 13-də Goranboy rayonunun Aşağı Ağcakənd qəsəbəsində qaçqın və məcburi köçkünlərlə görüşdə demişdi: “Mən inanıram, tam inanıram ki, bizim bölgədə hər şey ədalət naminə dəyişəcəkdir. Azərbaycan xalqının bu əzab-əziyyətinə görə onun xeyrinə dəyişəcəkdir. Siz gələcəkdə mütləq və mütləq gedib hələ öz gözəl Göyçə torpağınızı da görəcəksiniz, öz doğma dağlarınızı, bulaqlarınızı, çaylarınızı da görəcəksiniz. Ata-babalarınızın qəbirlərini də görəcəksiniz. Mən buna heç şübhə etmirəm. Mən buna inanıram və bu inamla da sizin qarşınızda nitq söyləyirəm”.\nUlu öndərin bu inamını Müzəffər Ali Baş Komandanımız, qəhrəman Prezidentimiz artıq reallığa çevirdi. Düşməni döyüş meydanında diz çökdürən, onu ağ bayraq qaldırmağa məcbur edən Ali Baş Komandanımız Qarabağın tacı olan Şuşanın işğaldan azad olunduğu gün – noyabrın 8-də Fəxri xiyabanı və Şəhidlər xiyabanını ziyarət etdi. Həmin ziyarət zamanı çıxışında dövlətimizin başçısı Ulu Öndərin vəsiyyətini yerinə yetirdiyini bəyan etdi. Dedi ki, beynəlxalq təşkilatların kağız üzərində qalan qərar və qətnamələrini Azərbaycan döyüş meydanında icra etdi. Bu vəzifənin öhdəsindən şərəflə gələn Azərbaycan hüquqlarını bərpa etdi və ərazi bütövlüyünü təmin etdi. Bütün dünya Ali Baş Komandanımızın güclü siyasi iradəsini və rəşadətli Azərbaycan Ordusunun gücünü gördü.\nŞəhərləri, qəsəbələri, kəndləri işğaldan azad olunan bütün soydaşlarımız kimi mən də doğma Kəlbəcərimin azadlığa qovuşması gününü səbirsizliklə gözləyirdim. Dövlətimizin başçısının da qeyd etdiyi kimi, işğaldan azad edilmiş bütün torpaqlarımızda həyat yenidən öz axarına düşəcək və erməni vandalları tərəfindən viran qoyulan ərazilərimizdə bütün yaşayış məntəqələri və infrastruktur yenidən qurulacaq, inkişaf edəcək. Ən böyük arzum işğaldan azad olunmuş torpaqlarımızı həmin inkişafdan sonra qarış-qarış, kəndbəkənd gəzməkdir. İnşallah, bu, mənə də, bütün soydaşlarıma da nəsib olacaq.\nHəqiqətən, 27 ilin həsrətindən sonra insanların üzündə sevinci görmək, xoşbəxtliyi hiss etmək çox gözəldir. Yaşasın, var olsun Azərbaycan Prezidenti, Müzəffər Ali Baş Komandan! Yaşasın, Azərbaycan xalqı, Azərbaycan dövləti və rəşadətli Azərbaycan Ordusu! Biz çox xoşbəxt xalqıq və daha da xoşbəxt və firavan yaşamağa layiqik. Biz bu xoşbəxt həyatı yaşayacağıq.\nAZERTAG.AZ :Qurban Sadıqov: Böyük Qələbəmiz Müzəffər Ali Baş Komandanımızın yenilməz iradəsinin, şanlı Ordumuzun qəhrəmanlığının nəticəsidir


Ağdamda əlillərin 30 manatına göz dikən məmurlar kimdir? – Yenicag.Az\nAna Səhifə Cəmiyyət Ağdamda əlillərin 30 manatına göz dikən məmurlar kimdir?\nAğdamda əlillərin 30 manatına göz dikən məmurlar kimdir?\nYeni Çağ Media Qrupu – Dekabr 17, 2019 - 17:13\n3 dekabr Beynəlxalq Əlillər Günü ilə əlaqədar əlillərə çatası maddi yardıma göz dikənlər də tapılır.\nBu barədə Yenicag.az-a müraciət edən Ağdam rayon Alıbəyli-2 qəsəbəsində yaşayan Abbasov Əbişın sözlərinə görə, onlar üçün nəzərdə tutulmuş maddi yardımı ala bilməyiblər:\nO, bildirib ki, himayəsində olan Abbasov Vasif və Abbasova Tofiqə adlı iki əlil övladı hər il verilən pul yardımından bu il yararlana bilməyiblər:\n“Hər il dekabr ayının 3-də beynəlxalq əlillər günü əlil şəxslərə 30 manat pul yardımı edilir. Bu dəfə mənim iki əlil övladıma bu pul verilmədi.\nBunu araşdırmaq üçün Əmək və Əhalinin Sosial Müdafiə Nazirliyinin Ağdam rayon şöbəsinə getdim. Orada mənə dedilər ki, bunun üçün gərək əvvəlcədən ərizə yazaydın.\nOnlara dedim ki, bunun ərizə ilə verildiyini bilmirdim. Cavab verdilər ki, pul yardımı ancaq ərizə ilə müraciət edənlərə verilib, camaata ərizə yazdırası deyilik ki…”\nLakin ötən illərdə bu yardım üçün ərizə yazmağa ehtiyac olmayıb. Yəni pul yardımı əlillərin pensiya kartına köçürülüb. Əbiş Abbasov qeyd edib ki, əgər bu yardım ərizə ilə verilirdisə, qəsəbə nümayəndəliyi onları vaxtında məlumatlandırmalı idi:\n“Ötən il heç xəbərimiz olmadan məlum günlə bağlı pul yardımı karta yüklənmişdi. Bu il ərizə yazılmalı olduğunu bilmirdim. Mənə dedilər, qəsəbə nümayəndəliyinə xəbər ediblər, ancaq onlar mənə heç nə deməyiblər. Mənə təsir edən o 30 manat yox, haqqımızın yeyilməsidir”.\nAğdam, Beynəlxalq, əlil, göz, gün, maddi, manat, məmur, yardım,


Tədbir Açıq Cəmiyyət Fondunun Avrasiya məsələri üzrə şərhçisi Ceff Qoldsteyn, Karneqi Fondunun Rusiya və Avrasiya proqramının eksperti Tom de Vaal, ATƏT-in Minsk qrupunun sabiq həmsədri, Kentuki universitetinin professoru səfir Keri Kavanonun iştirakı ilə keçirilib\nVaşinqtonda yerləşən Karneqi Sülh Fondunun təşəbbüsü ilə Dağlıq Qarabağ münaqişəsinin sülh yolu ilə həllinin tarixi və gələcək perspektivləri mövzusunda müzakirələr təşkil edilib. Tədbir Açıq Cəmiyyət Fondunun Avrasiya məsələri üzrə tətlilçisi Ceff Qoldsteyn, Karneqi Fondunun Rusiya və Avrasiya proqramının eksperti Tom de Vaal, ATƏT-in Minsk qrupunun sabiq həmsədri, Kentuki universitetinin professoru səfir Keri Kavanonun iştirakı ilə keçirilib.\nABŞ hələ on il əvvəl Florida ştatının Ki Vest şəhərində Dağlıq Qarabağ münaqişəsinin həlli səylərində yaxından iştirak edib. O vaxtdan bəri uzun müddət keçib. 2010-cu il sülh prosesində ən ağır il olub. Bəzi ekspertlər münaqişənin yenidən baş qaldıracağını təxmin edir.\n"Amerikanın səsi" nin işıqlandırdığı tədbirdə hər üç ekspert münaqişənin həlli yollarına bir daha nəzər salıb. Səfir Keri Kavano bölgədəki zorakılıqların sülh prosesini ləngitdiyini bildirib. Prosesin tarixinə nəzər salan Kavano yol verilən səhvlər və itirilmiş imkanlardan danışıb. O, ilk öncə kompromisin əsaslarında yanlışlıqlara yol verildiyini, əvvəlki dövlət başçılarının indikilərlə müqayisədə sülh prosesinə daha meyilli olduğunu deyib. Karneqi Fondunun Rusiya və Avrasiya proqramının eksperti Tom de Vaal Azərbaycan və Ermənistan prezidentlərinin ikili mövqelərini tənqid edib, təkbətək müzakirələrdə fərqli mövqelərdən çıxış etdiklərini, öz ölkələrində isə sərt ritorikalara yol verdiklərini bildirib. Xatırladar ki, Ounun "Qara Bağ" və region barədə yazdığı başqa kitablar hakkında Amerikanın səsində məlumatlar verilib və Amerikanın səsinin Azərbaycan redaksiyası ekspertlə bir neçə dəfə müsahibələr keçirib.\nTom de Val Ermənistanın işğal etdiyi ərazilərdə yaşayış məntəqələri inşa etməsini, ermənilərin heç vaxt yaşamadığı Ağdamda muzey açmasını o ölkənin mövqeyini dəyişməyəcəyinə işarə kimi qiymətləndirib. Tom de Vaal münaqişənin tez bir zamanda həll edilməsi üçün daha artıq səylərə ehtiyac olduğunu vurğulayıb. O, beynəlxalq qurumların rolunun artırılmasını, bölgəyə sərmayə qoyan neft şirkətlərinin tələbkarlığını və lobbiçilərin rolunu dəyişərək, sülh prosesini dəstəkləməsini əsas amillər kimi irəli sürüb. Açıq Cəmiyyət Fondunun Avrasiya məsələri üzrə tətlilçisi Ceff Qoldsteyn də münaqişə tərəflərinin səylərini artırmalı olduğunu qeyd edərək, qonşu ölkələrin sülh prosesindəki rollarının artırılmasının vacibliyini irəli sürüb. Müzakirələrin sonunda tədbir iştirakçıları "Amerikanın səsi"nin müxbirləri və digər qonaqların suallarını cavablandırıb.


Xərdalanın mərkəzində top mərmisi tapıldı\nXırdalanın mərkəzində binada top mərmisi tapıldı\n23:46 26.06.2018 (Yenilənib 00:07 27.06.2018) Qısa URL\nTop mərmisinin tapıldığı yerin ətrafında 500 kv.m əraziyə yerüstü baxış keçirilib, əlavə təhlükəli əşya və qurğu aşkarlanmayıb\nBAKI, 26 iyun — Sputnik. Fövqəladə Hallar Nazirliyinin Böhran Vəziyyətlərində İdarəetmə mərkəzindən və saat 18:15-də Daxili İşlər Nazirliyinin ″102″ Xidməti-Zəng mərkəzi sistemindən Azərbaycan Respublikası Ərazilərinin Minalardan Təmizlənməsi üzrə Milli Agentliyə (ANAMA) Abşeron rayonu, Xırdalan şəhəri, 27-ci məhəllə, bina 18V-də 1 ədəd mərminin tapılması barədə məlumatlar daxil olub.\nSputnik Azərbaycan ANAMA-ya istinadən xəbər verir ki, məlumatlara əsasən agentliyin xüsusi mobil çevik əməliyyat qrupu və Abşeron rayon Polis Şöbəsinin əməkdaşları həmin əraziyə göndərilib.\nAgentliyin mütəxəssisləri və Daxili İşlər Nazirliyinin Abşeron Rayon Polis Şöbəsinin əməkdaşları tərəfindən birlikdə adı qeyd olunmuş binanın qarşısında kanalizasiya xətti çəkilən əraziyə baxış keçirilib. Təcili təxirəsalınmaz operativ əməliyyat-axtarış tədbirləri nəticəsində agentliyin mütəxəssisləri tərəfindən 1 ədəd 85 mm-lik top mərmisi (O-365) aşkar olunub, zərərsizləşdirilməsi üçün götürülərək agentliyin mərkəzi məhvetmə ərazisinə daşınıb.\nmərmi, Xırdalan, bina, Fövqəladə Hallar Nazirliyi


Elinanın atası deyir ki, xəstəxanada qızına yaxşı baxmaq üçün ondan pul dilənirdilər, amma ona baxmadılar və Elina öldü. (VİDEO) » Press-az\npress-az » Baş Xəbər » Elinanın atası deyir ki, xəstəxanada qızına yaxşı baxmaq üçün ondan pul dilənirdilər, amma ona baxmadılar və Elina öldü. (VİDEO)\nSaat: 12-04-2019, 01:25 Baxış: 142\nBakı şəhəri 162 saylı tam orta məktəbin intihar etmiş 8-ci sinif şagirdi Elina Hacıyevanın adının ətrafında yaranmış söz-söhbətlər bitmək bilmir.\nPress-az.com xəbər verir ki, bununla bağlı News24.az mərhum qızın atası Ədalət Hacıyevlə görüşüb, eksklüziv müsahibə alıb.\n- Elina sizə məktəblə bağlı hər hansı şikayət etmişdimi?\n- Mənim hazırda ikinci ailəm var. Buna baxmayaraq, qızım Elina həmişə evimə gəlib-gedib. Yoldaşım da onu həmişə yaxşı qarşılayıb. Nə istəyibsə, etmişik. Mənimlə çox yaxın olub. Hər gün danışırdıq. İntihar etməmişdən iki gün öncə də söhbət etmişik. Yazışmalarımız da telefonumda var. Mənə heç kim onun əziyyət çəkdiyini deməyib. Bir dəfə insident olmuşdu. Saçını qırmızı rəngə boyamışdı. Anası mənə zəng vurub bu haqda məlumat verdi. Onu məktəbdən götürüb geyim aldım və salona yola saldım ki, saçının rəngini normal vəziyyətə qaytarsın. Bununla da məsələ bağlandı. Üç gün bizdə qaldı sonra isə evə getmək istədi. Anası da dedi ki, göndər, gəlsin. Bir sözlə, qızımla münasibətim həmişə yaxşı olub. Mənə heç vaxt şikayətlər etməyib. Nəsə elə bir şeydən xəbərim olsaydı, məsələyə qarışardım.\n- Həyatda bəzi şeylər olur ki, bəzən qız uşaqları atalarına açıla bilmilər...\n- Məktəbi haqda da həmişə maraqlanmışam. İstəsəniz səs yazılarını da sizə göstərə bilərəm. Əgər qorxsaydı qorxa-qorxa danışardı. İndi faktlar çıxır ki, Elinanı kimsə döyüb və ya əzab verib. Mənə bu haqda heçnə deməyib.\n- Ölümündən sonra Elina təbii ki, özünü müdafiə edə bilməz. Onun olduğu deyilən yayılmış görüntülər haqda nə deyə bilərsiz?\n- Mənə hazırda əzab verən elə şeylərdir! Bu gün Səhiyyə Nazirliyində olmuşam, danışmışam! Başa düşürəm, qızımı qaytara bilməyəcəyəm. Amma mənim istədiyim odur ki, balamdan sonra bu zülmü heç bir uşaq çəkməsin. Övladımın adına ləkə yaxırlar, artıq-əskik söhbətlər edirlər. Elina elə uşaq olmayıb. Ailəmiz 13-14 il bundan öncə dağılıb. Amma anası da mən də qızımızı həmişə diqqətdə saxlamışıq. Elinanın adına kimsə nahaqdan söz çıxardırsa, gözünün qabağına öz balası gəlsin. O cür görüntülərə Elinanın adı ilə "Şok” yazıb, internetdə yayırlar. Bu da mənə pis tısir edir!\n- Sizcə o görüntülər, eləcə də xoşagəlməz yazılar kimin əli edilir?\n- Bilmirəm! Üç-dörd gecədir yatmıram. Oturub, o görüntülərə baxıram və əzab çəkirəm. Balamın məzarına gedirəm. Saf uşaq idi. Onun adına söz çıxardırlarsa, Allah onların bəlasını versin. Bundan artıq nə deyim?\n- İntihardan sonra sizin səs yazınız yayıldı. Deyildi ki, təcili yardım vaxtında getməyib və buna görə də xilas edə bilməyiblər.\n- Mən onun 3 mərasimini verəndə yanıma bir nəfər gəldi. Başsağlı verdi mənimlə söhbət etməyə başladı. Baxıram ki, üztündə gizli kamera ilə məni çəkir. Ona dedim ki, yas yerinə gəlmisən, bu nə deməkdir ki, məni çəkirsən. Yəni, siz özünüz üçün şou yaradırsınız. Mənim zülmüm, ürək ağrım harada, siz nə edirsiniz... Camaat tamamilə dəyişib! Övladımın ölümünü şoulaşdırmamağı artıq dərəcədə hər kəsdən xahiş edirəm! Onun ruhunu incitməsinlər!\n- O hadisədən sonra Elinanı xəstəxanada gördünüzmü?\n- Mənə zəng olunan kimi, həmin dəqiqə taksiyə əyləşib, xəstəxanaya getdim. Mənə Elinanın Toksologiyada olduğunu dedilər. Ora çatanda isə gördüm ki, onu xərəkdə aparırlar. Mən birinci dəqiqədən xəstəxanada olmuşam. Anasıgil isə bir az gec gəldilər. Çünki onları məktəbə göndərmişdilər. Onunla MRT, USM-yə girmişik. Daha sonra isə reanimasiyaya qaldırdılar və mənə gözləməyimi dedilər. Reanimasiyanın qapısında dayanan tibb işçiləri məni içəri girməyə qoymadılar. 8-ci Polis bölməsindən 2 polis əməkdaşı Elinanın olduğu otağa girib-çıxdıqdan sonra həmin tibb işçilərinə atası olduğum üçün mütləq onun yanına girməli olduğumu dedilər. Mən içəri daxil olanda vəziyyəti yaxşı idi. Onunla söhbət etmişəm. Düzdür, ağrıları var idi, amma fikri yerində idi.\n- Rentgenin nəticələri necə çıxmışdı?\n- Dedilər ki, çanağında sınığı var.\n- Elinanın həyatı kimin və nəyin qurbanı oldu?\n- Vallah bilmirəm. Mən də istəyirəm ki, bilim səbəb nə idi və günahkarlar tapılıb, hüquq çərçivəsində cəzalandırılsınlar!\nMəktəbli qızın intiharının dəhşətli təfərrüatı: Oğlanlar təpikləyib, müəllimlər gizlədib\n“Onun oğlu öz anası, bacısı üçün şəhid olub, bizim üçün olmayıb ki” – “Xətai-6” MMC-nin sədri ŞƏHİD ANASINA CAVAB VERDİ\nİntim videonun yayıldığı məktəbdən reportaj (Fotolar)\n/ 15-04-2019, 01:18 / 782


Azərbaycanda sənətkarlığın inkişafı haqqında burada müxtəlif dövrlərdə olmuş çoxsaylı tacirlər, səyahətçilər və diplomatlar çoxlu maraqlı faktları bildirirlər. İtaliya səyahətçisi Marko Polo (XIII əsr) Şamahı və Bərdənin ipək mə”mulatlarının gözəlliyini vurğulamışdır. İngilis səyahətçisi – tacir Antoniy Cenkinson (XVI əsr) yay iqamətgahının təbdəbəsini təsvir edərək yazır: “Kral ipək və qızılla bəzədilmiş zəngin bir çadırda oturmuşdu”, onun paltarı mirvari və qiymətli daş-qaşla bəzədilmişdi. XIX əsrin sonu – XX əsrin əvvəllərində naxış tikmələr üçün istifadə olunan parçalar yerli istehsala aid qanovuz, darai və məxmər idi. Onlar Şamaxı, Baskal, Gəncə, Şəki, Şuşa və Azərbaycanın digər şəhərlərində hazırlanırdı. Naxış tikmək üçün ipək, yun saplar və yerli istehsala aid möhürlü nişancıqlardan (metal bövhəciklər) istifadə olunurdu. Boyama zamanı bitkidən alınan boyaq maddələrindən istifadə edilirdi.\n26 may 2011, 21:27\nDünya şöhrətli azərbaycanlı alim, riyaziyyatçı, astronom və filosof Nəsirəddin Məhəmməd ibn Həsən Tusi 1201-ci il fevral ayının 18-də Həmədan şəhərində anadan olub. Sonralar Tus şəhərində məktəb və mədrəsədə təhsilini davam etdirib.\nTəhsilini başa vurduqdan sonra adına “Tusi” təxəllüsü əlavə etməsi təhsil aldığı şəhərə böyük məhəbbəti ilə bağlı olub. Mütəfəkkirin əsl adı Məhəmməd, atasının adı Məhəmməd, babasının adı Həsəndir. Dövrünün ağıllı, bilikli, görkəmli alimi olduğuna görə xalq ona Nəsirəddin adını verib.\n20 mart 2012, 12:17\nDünyada ən qədim insan məskənlərindən birinə səyahət etmək istəyirsinizsə, yolunuzu dürüst tarixi hələ də məlum olmasa da, Mesopotomiyadan daha qədim olan Qobustan abidələrindən salın.\nÜzərində günəş təsvirləri olan qayıq rəsmləri bir anda hərəkətə gəlib sizi 15000 il əvvələ — paleolit dövrünə aparacaq. Bəşər cəmiyyətinin ilkin dövründə yaşayan insanların həyat tərzi, məişəti, məşğuliyyəti, mədəniyyəti, incəsənəti ilə yaxından tanış olmağa imkan tapacaqsınız.Açıq səma altındakı muzeydə qayaüstü rəsmlər, təsvirlər, dünyanın ən qədim təqvimi, “Günəş saatı”, “Qavaldaşı” və sirlər dolu bir dünya sizi heyrətləndirəcək.\n22 aprel 2011, 20:04\n2 iyun 2012, 12:51\nQrız sözü haqqında əsası olmayan rəvayətlər söyləyənlər olmuşdur. Belə ki, Qrız- qrits sözü qırmaq feli ilə təsadüfən fonetik səsləşir və ona görə də bu rəvayətlər uydurmadır. Tök-tökmək, var-gəldi-gələcək-gəlir fellərinin qrız dilində təsnifatını və s. Verdikdə Q elementinə, daha doğrusu söz önlüyünə rast gəlinir. Həmin Q elementi yüksəklik, ucalıq, hündürlük, açıqlıq mənasını verir, Rit sisə hamar, cila mənasını verir. Cilalanmış daş ritsə-xud, cilalanmış taxta-ritsə-təxtə yer bildirir. Kəndin mövyeyinə görə belə adlanır. Qrızların tarixi demək olar ki, öyrənilməyib. Qədim yunan alimi Strabon özünün 17 cildlik Coğrafiya əsərində qeyd edir ki, Qafqaz Albaniyasında 26 alban tayfası yaşayır və həmin tayfalanın hamısı öz dilində danışır. Qrızlar da həmin 26 alban Tayfasından biridir və o zamandan öz dillərində danışırlar.


"Uduzandan sonra nəsə demək çətindi" - Korner.az\n“Uduzandan sonra nəsə demək çətindi”\n02.02.2021 , 23:06\n“Neftçi”nin baş məşqçisi Samir Abasov Azərbaycan Kubokunun 1/4 final mərhələsində “Zirə”yə məğlubiyyəti (0:1) şərh edib.\nKorner.az xəbər verir ki, mütəxəssis oyunla bağlı bunları deyib:\n“Uduzandan sonra nəsə demək çətindi. Çox yaxşı oyun keçdi. Matçın üstündə çox dayanmayacağam. Bizim həddindən artıq azarkeşlərimiz var. Onlara müraciət edirəm ki, Səlahət Ağayevin üstünə çox düşməsinlər. Xahiş edirəm, günah onu qapıya qoyandadı. Öz komandamıza görə onun üstünə düşməyək. Təcrübəsi var, onun da səhv etməsi normaldı. Azarkeşlərdən xahiş edirəm ki, yazılarımıza diqqət edək. Bizim azarkeş qruplarımız böyükdü. Qapıçının üstünə düşməyək ki, onun səhvi var. Bundan sonra komandamıza çətin olacaq. “Zirə” müdafiəyə meyil etdi. Amma nəticəni dəyişə bilmədik. Monroz və Lavalla bağlı problem var. Hücumçu da ala bilməmişik”.\nAbasovun sözlərinə görə, rəqib bu gün Sabir Buqrinin oyununu uğurla bağlayıb: “Necə edə bilərik? İkinci Buqrinimiz yoxdu. Yenə şans 50 faizdi. Özümüzə inanırıq. Riçard Almeyda ayağını tutanda futbolçulara dedim ki, topu kənara çıxarın. Ona görə mübahisə yarandı. Görüşdə çox qol epizodları yaratmadıq. Topun biri dirəkdən qayıtdı. Həqiqətən yaxşı oynadıq. Məncə, heç-heçə ədalətli olardı”.\nBaş məşqçi görüşdə zədələnənən kapitan Emin Mahmudovun durumu haqda da danışıb: “Emin əvvəl müdafiəyə yaxın oynayırdı, indi isə hücuma meyil etməsini istəyirik. Dodağı partladı, tikiş atılıb. Görüşün ikinci hissəsində daha dinamik oynadıq. Çempionatda ikinci pilləyə düşməyimiz bizdə inamsızlıq yaratmır”.\n“Keşlə”dən qələbə, “Neftçi” “Zirə”yə uduzdu\nMilli Yunanıstana qalib gəldi


MATC.AZ: "Bakı təhlükəsizlik baxımından yüksək səviyyəli şəhərdi"\n"Bakı təhlükəsizlik baxımından yüksək səviyyəli şəhərdi"\n"Azərbaycan futbolu elə də pis deyil. 2-3 yaxşı komanda var, qalanları elə də güclü deyil. Amma çempionatda mübarizə asan keçmir". Matc.az saytının məlumatına görə, bu sözləri "Keşlə"nin sabiq futbolçusu Conatan Ayite deyib.\nToqo millisinin üzvü "France Football" nəşrinə müsahibəsində Azərbaycan futbolu və ölkəmiz barədə danışıb. Əvvəlcə Premyer Liqanın durumundan bəhs edən 34 yaşlı hücumçu "Qarabağ"ı digər klublardan fərqləndirib: "Qarabağ" Liqa1-də asanlıqla oynayacaq və inkişaf edəcək komandadı. Qalanları Liqa1-lə Liqa2 komandalarının qarışığı səviyyəsindədi. Mövsüm yenicə başa çatıb. Amma çempionatda gərginlik çoxdan azalıb. Çünki, demək olar ki, yanvar ayından heç bir komandanın aşağı liqaya düşməyəcəyini bilirdik. Niyə? Çünki I divizion komandalarının heç birinin büdcəsi elitada iştiraka imkan vermir. Bəli, iki çempionat arasında böyük büdcə fərqi var".\nÖtən ilin oktyabrında "Keşlə"yə keçən, lakin mövsüm başa çatan kimi yola salınan Ayite Bakıda yaşayışın yaxşı olduğunu deyib: "Ailəm Bakıda xoşbəxtdi. Bura kənd deyil, böyük şəhərdi. Biz fransızlar bilmədiklərimizdən qorxuruq. Türkiyəyə getdiyim zaman bəziləri mənim sanki Eldoradoya getdiyimi deyirdilər. İndi orda xeyli fransız var. Bakı da 4-5 il ərzində belə olacaq. Burda olmaqdan məmnunuq. Əcnəbilərin durumu çox yaxşıdı. Maykl Essyen işıq salmağa gəldi, bununla başqa qapılar da açılacaq. Onunla bir az söhbət etmək imkanım oldu. Dedi ki, görəcəyi işlər var və burda bir növ səfir funksiyasını yerinə yetirəcək".\nFransa vətəndaşlığı olan hücumçu Azərbaycanda fransızlara qarşı xoş münasibət bəslənildiyini də əlavə edib: "Bura futbol ölkəsi deyil. Təlimlər səviyyəsində böyük problem var. Azərbaycan futbolçuları peşəkar səviyyəyə çiy çıxırlar. Oyunlar zamanı çox azarkeş olmur. Futbolun inkişafı üçün klublara bir az da sərmayə qoymaq və insanların bu növə açıq olmaları lazımdı. İngiltərə, Fransa çempionatlarını təqib edirlər. Amma İtaliya və İspaniya qədər deyil. Əksəriyyət PSJ və "Lion"u tanıyır. Səbəbini bilmirəm, amma Azərbaycanda Fransanı sevirlər. "Ağ şəhər" deyilən yer var. Ordakı binalar Parisdəki haussmann binalarına bənzəyir. Burda fransız məktəbi də mövcuddu".\nAyite Avropa Liqasının final qarşılaşmasının Bakıda keçirilməsinin ölkəmiz üçün böyük hadisə olduğunu deyib: "Avropa Liqasının finalı böyük hadisədi. Stadion dolu olacaq, şəhərin hər yerində plakatlar var. Burda hər il "Formula-1" yarışı da keçirilir. Təhlükəsizlik baxımından maksimum iş görəcəklər. Bu baxımdan, həqiqətən də, yüksək səviyyəli şəhərdi. Cinayətkarlıq yox səviyyəsindədi. Onlar üçün Avropa Liqasına ev sahibliyi etmək böyük nemətdi. Bu amil ölkəni daha da işıqlandırır. Qərbi Avropa klubları üçün əlverişli yer olmadığını başa düşürəm. Ancaq burda gördükləri onlar üçün xoş sürpriz olacaq. Başqa yerlərlə müqayisədə, bura demokratiyaya daha yaxındı. Qadınlar çalışa bilir, onların da gücü var, bu baxımdan problem yoxdu. Türkiyədə bu baxımdan vəziyyət Azərbaycanla müqayisədə daha sərt və avtoritardı. Azərbaycan Qərbi Avropaya daha yaxındı".


Meşə çiyələyi & yaşıl çay Bədən üçün nəmləndirici süd\nƏsas → Meşə çiyələyi & yaşıl çay Bədən üçün nəmləndirici süd\nZərif teksturlu süd, bədəndə çiyələyin və təravətləndirici yaşıl çayın şleyf ətrini saxlayaraq , dərini yumşaldır və qidalandırır.\nDərinizə qulluğu esl zövqə çevirin! Zərif teksturlu süd, bədəndə çiyələyin və təravətləndirici yaşıl çayın şleyf ətrini saxlayaraq , dərini yumşaldır və qidalandırır. Məhsulun əsasını təşkil edir – dəbdəbəli şi və püstə yağları, yaşıl çay yarpaqlarının canlandırıcı cövhəri, həmçinin mükəmməl nəmləndirici və qidalandırıcı xüsusiyyətlərə malik olan təbii çiyələk və moruğ cövhərləri.\nÇiyələk giləmeyvələrinin cövhəri orqanizmin daxili proseslərini aktivləşdirərək, dərini mükəmməl qidalandırır və cavanlaşdırıcı təsir göstərir. Tərkibində çiyələk giləmeyvələrinin cövhəri olan vasitələr, quru və qabığlanan dəriyə qulluq üçün mükəmməldir.\nGgündəlik istifadə üçün tövsiyyə olunur.\nSPA Collection seriyasından olan istənilən məhsulun mükəmməl cütlüyünü təşkil edəcək. Bədəndən yaşıl çay və yetişmiş meşə çiyələyinin ətrini saxlayır.\nAktiv komponentlər: çiyələk, yaşıl çay və moruğ cövhərləri.\n(INCI): aqua (water), polyglyceryl-6 stearate, glycerin, ethylhexyl stearate, brassica campestris (rapeseed) seed oil, hydrogenated ethylhexyl olivate, benzyl alcohol, polyglyceryl-6 behenate, aroma, betaine, inulin, sodium stearoylglutamate, acacia senegal gum, glyceryl laurate, xanthan gum, hydrogenated olive oil unsaponifiables, citric acid, glycine soja oil, fragaria vesca (strawberry) fruit extract, camellia sinensis (green tea) leaf extract, sclerotium gum, glucomannan, phenoxyethanol, tocopherol, sodium benzoate, potassium sorbate, rubus idaeus (raspberry) fruit extract, beta-sitosterol, squalene, CI 19140, CI 17200.


Paşinyan hökuməti yeni sənəd imzalamağa hazırlaşır\n19:07 20.01.2021 Qısa URL\nBAKI, 20 yanvar - Sputnik. Ermənistanın vitse baş naziri Tiqran Avinyan bəyan edib ki, ölkə rəhbərliyi parlamentin müxalifət fraksiyası ilə növbədənkənar seçkilərin keçirilməsi barədə memorandum imzalamağa hazırdır.\nErmənistanın baş naziri Nikol Paşinyan 2020-ci il noyabrın 10-da Azərbaycanla Qarabağda atəşkəsə dair razılaşma imzalayandan sonra Yerevanda onun istefa tələbi ilə etiraz aksiyaları başladı. Müxalifət Paşinyanın yerinə ölkənin keçmiş rəhbəri Vazgen Manukyanı irəli sürdü. Dekabrın 25-də Paşinyan siyasi qüvvələri 2021-ci ildə növbədənkənar parlament seçkisinin keçirilməsini müzakirə etməyə dəvət etdi.\n"Biz praktiki addımlara keçməklə ilkin mərhələdə növbədənkənar seçkinin keçirilməsi barədə memorandum imzalanmasını müzakirə edə bilərik", - parlamentdəki hökumət saatında "İşıqlı Ermənistan" müxalifət fraksiyasının deputatı Armen Yegizaryana cavab verən Avinyan deyib.\nYegizaryan bundan öncə partiyasının növbədənkənar seçkiyə hazır olduğunu bildirib.\nAvinyan "siyasi məsələ həllini tapsın deyə" digər müxalifət partiyası olan "Çiçəklənən Ermənistan"ı da memoranduma qoşulmağa çağırıb.\nNikol Paşinyansa "parlament müxalifətinin onun 2021-ci ildə seçki keçirilməsi təklifini rədd etməsinə" təəccüblənib.\n"Hakim qüvvə üçün özündən ötrü növbədənkənar parlament keçirməsi məntiqli deyil", - baş nazir deyib. Paşinyan əlavə edib ki, bu məsələ hələ də gündəmdədir və müzakirələr davam edir.\nmemorandum, müxalifət, Nikol Paşinyan, Ermənistan


26 Yanvar 2020 18:50\n87 saylı Ağsu-İsmayıllı seçki dairəsindən deputatlığa bitərəf namizəd, məşhur teleaparıcı Aytən Piriyeva (Səfərova), Ağsu və İsmayıllı rayonlarındakı kəndlərdə müəyyən qüvvələrin insanlar arasında çaşqınlıq yaratdığını bildirib.\nPublika.az xəbər verir ki, onun sözlərinə görə, indiyədək görüşlər keçirdiyi kəndlərdə müəyyən qüvvələr, insanları seçki prosesindən soyutmaq, onların arasında inamsızlıq və çaşqınlıq yaratmaq məqsədilə, mənim guya ki, öz namizədliyimi geri götürməyim barədə şayiələr yaymaqdadır. Bundan başqa, müxtəlif şəxslər, ictimai yerlərdə, insanların toplaşdığı məkanlarda "onsuz da indiki deputat seçiləcək", "özünüzü yormayın, indiki deputat öz məsələsini artıq həll edib", "seçkiyə getsəniz də, indiki deputatın adı o qutulardan çıxacaq, o, icra başçısı ilə yaxındır" və sair bu kimi insanları ruhdan salan, seçki prosesindən soyudan dezinformasiyalar yaymaqdadır. Bu dairədə seçicilərin çoxu kənd zəhmətkeşləridir, onların mütəmadi olaraq internetə daxil olmaq, mənim sosial şəbəkələrdəki səhifələrimi online izləmək imkanları yoxdur. Bu qüvvələr də məhz bundan məkrli olaraq istifadə edirlər.\nYanvarın 25-də bizim qərargaha verilən məlumata görə, deputatlığa namizədlərdən biri, Ağsunun iki kəndi - Ləngəbiz və Qəşədin yollarına daş gətirib tökdürüb, seçiciləri maddiyyatla ələ almağa cəhd göstərib. Maraqlıdır ki, bu faktı yerli dairələr hansısa səbəbə ört-basdır ediblər və həmin namizəd yalnız xəbərdarlıqla "cəzalandırılıb". Müvafiq araşdırma aparılmayıb və məsələ açıq qalıb. Digər tərəfdən, bu seçki dairəsində, xüsusilə Ağsu ərazisində qeyri-sağlam seçki mühiti hökm sürməkdədir. Bu səbəndən də mən müvafiq qurumların rəhbərlərindən, dövlət adamlarından, 87 saylı Ağsu-İsmayıllı seçki dairəsində seçkiqabağı vəziyyəti və seçki prosesini xüsusi nəzarətə götürmələrini xahiş edirəm.\nBu gün Ağsu və İsmayıllının seçiciləri arasında ən çox gözlənilən, ümid bəslənilən namizəd mənəm. Bizimlə görüşlərdə seçicilər, seçki prosesinə soyuq münasibət bəsləsələr də, biz onların hamısını bu fikirdən daşındırırıq, hamısına səsvermə günü aktiv olmağa çağırırıq. Bu isə müəyyən qüvvələri narahat edir və onlar öz şəxsi münasibətlərindən istifadə edərək əhali arasında ölkəmizdə həyata keçirilən islahatlara və seçkiyə kölgə salmaq, əhalidə ruh düşkünlüyü və inamsızlıq yaratmağa cəhdlər göstərirlər. Bütün bunlara baxmayaraq, biz seçkiqabağı təbliğat və təşfiqat kampaniyamızı davam etdiririk. Soyuğa baxmayaraq, bizimlə görüşə rekord sayda seçici gəlir. İnanaraq gəlir. Bu insanların inamını qırmaq, onları çaşdırmaq isə insafsızlıqdı!\nXatırladaq ki, Ağsudan olan hazırki millət vəkili, 1 aydan sonra 65 yaşını qeyd edəcək Tahir Kırimlidir.


Ərdoğan yaşadığı villanın kirayəsini bankdakı pulunun faiziylə ödəyir\n2021, 06 Dekabr, Bazar ertəsi, Bakı vaxtı 03:27\nTürkiyə Baş naziri Rəcəb Tayyib Ərdoğan İstanbulda yaşadığı villanın kirayəsini bankdakı pulunun faizi ilə ödədiyini bildirib.\nTGRT kanalında müxalifətin ittihamlarını cavablandıran Ərdoğan deyib:\n«İstanbul bələdiyyə başqanı olduğum vaxt bələdiyyənin möhtəşəm iqamətgahında yaşamadım. Ankarada da Baş nazirə ayrılmış iqamətgahda yaşamadım. Paytaxtda kirayədə yaşayırıq. İstanbulda yaşadığımız ev bir dostumundur. Mən 17 il bir firmanın təmsilçisi olmuşam. Baş nazir olan kimi şirkətimi satdım. Hökumət başçısı olandan sonra dostumun villasına köçdük. Şirkətin satışından əldə etdiyim pul bir özəl maliyyə qurumunda durur. Yaşadığım villanın kirayəsini ordan gələn faiz puluyla ödəyirik. Biz izah etməkdən, onlar iddia etməkdən bezmədi».\nMüxalifətçi Cümhuriyyət Xalq Partiyasının sədri Kamal Kılıçdaroğlu deyir ki, Ərdoğanın İstanbulda hər birinin qiyməti 2.5 milyon TL olan 5 villası var. O, Baş nazirdən villaları hansı pulla tikdirdiyini açıqlamasını tələb edir.\n«Hovuzlu villa» referendum öncəsi mitinqlərdə Kılıçdaroğlu tərəfindən dəfələrlə gündəliyə çıxarıb.\nAnkaranın bələdiyyə başqanı Məlih Gökçək isə K. Kılıçdaroğlunun Çanaqqalada hovuzlu kooperativ villası tikdirdiyini üzə çıxarıb. Kılıçdaroğlu deyib ki, tikintisi davam edən villanın kreditini ödəyə bilmədiyindən onu satır, qiyməti isə 110 min ABŞ dollarıdır.\nK. Kılıçdaroğlu seçkini udacaqları halda iqtidarın fəaliyyətinə nəzarət etmək üçün müxalifətə qeyri-məhdud səlahiyyət verəcəklərini deyib.


"Tour d'Azerbaidjan-2017"nin Təşkilat Komitəsinin iclası keçirilib - AZƏRTAC – Azərbaycan Dövlət İnformasiya Agentliyi\n"Tour d'Azerbaidjan-2017"nin Təşkilat Komitəsinin iclası keçirilib\nAprelin 21-də "Tour d'Azerbaidjan-2017" beynəlxalq velosiped turunun Təşkilat Komitəsinin geniş iclası keçirilib.\nAZƏRTAC xəbər verir ki, iclasda Azərbaycan Respublikasının Daxili İşlər, Səhiyyə, Nəqliyyat, Rabitə və Yüksək Texnologiyalar nazirliklərinin, Bakı şəhər Baş Polis İdarəsinin, Daxili İşlər Nazirliyinin Baş Dövlət Yol Polisi İdarəsinin rəhbər vəzifəli şəxsləri, Bakı şəhərinin, habelə velosiped turunun marşrutlarının keçdiyi rayonların və şəhərlərin icra hakimiyyətləri başçılarının müavinləri, veloturun təşkilinə cəlb olunmuş digər qurumların nümayəndələri iştirak ediblər.\nİclası açan turun Təşkilat Komitəsinin sədri, Avropa Velosipedçilər Birliyinin Rəhbər Komitəsinin üzvü, Azərbaycan Velosiped İdmanı Federasiyasının vitse-prezidenti Sahib Ələkbərov Beynəlxalq Velosipedçilər İttifaqının 2.1 kateqoriyalı "Tour d'Azerbaidjan-2017" beynəlxalq velosiped turu barədə ətraflı məlumat verib. Bildirib ki, Azərbaycan xalqının ümummilli lideri Heydər Əliyevin 94-cü ildönümünə həsr olunan "Tour d'Azerbaidjan-2017" beynəlxalq velosiped turu Gənclər və İdman Nazirliyi, Milli Olimpiya Komitəsi və Beynəlxalq Velosipedçilər İttifaqının dəstəyi ilə Azərbaycan Velosiped İdmanı Federasiyası tərəfindən təşkil olunur. Velotur ölkəmizin qəbul edəcəyi IV İslam Həmrəyliyi Oyunları öncəsi dünya idman ictimaiyyətinin diqqətini bir daha Azərbaycana yönəldəcək.\nMayın 3-də start götürəcək "Tour d'Azerbaidjan-2017" beynəlxalq velosiped turu əvvəlki illərdə olduğu kimi 5 mərhələdə keçiriləcək. Qeyd olunub ki, bu günə "Tour d'Azerbaidjan-2017" yarışında 19 ölkədən 23 komandanın iştirakı təsdiqlənib. Onlardan da 6-sı pro-kontinental, "Synergy Baku" da daxil olmaqla, 17-si kontinental komandadır. İştirakçılar 1-ci mərhələdə Bakı-Sumqayıt (150 km), 2-ci mərhələdə Bakı-İsmayıllı (187 km), 3-cü mərhələdə Qəbələ-Şəki-Qəbələ (177 km), 4-cü mərhələdə Qəbələ-Ağsu-Pirqulu (164 km) və sonuncu mərhələdə Bakı-Abşeron-Bakı (158 km) marşrutu üzrə ümumilikdə 836 kilometr məsafə qət edəcəklər.\nƏvvəlki illərdən fərqli olaraq bu il turun 4-cü mərhələsinə Ağsu dolaylarının əlavə edilməsi yarışa olan marağı daha da artırıb.\nİclasda "Tour d'Azerbaidjan-2017" beynəlxalq velosiped turunun təşkilatı işləri ilə bağlı müzakirələr aparılıb və aidiyyəti üzrə müvafiq tapşırıqlar verilib.\nAZERTAG.AZ :"Tour d'Azerbaidjan-2017"nin Təşkilat Komitəsinin iclası keçirilib


12/6/2018 12 İyun - Uşaq Əməyinə qarşı Ümumdünya Mübarizə Günüdür\nUşaq əməyinin istismarı hallarına qarşı mübarizə sahəsində Azərbaycan fəal dövlət siyasətinə malikdir. MLSPP\nAzərbaycan Respublikasının Prezidenti cənab İlham Əliyevin uğurlu sosial-iqtisadi inkişaf strategiyası ölkəmizdə uşaqların müdafiəsi, onların sağlam və firavan böyüyərək layiqli vətəndaş kimi yetişmələri üçün dövlət siyasətinin ildən-ilə güclənməsinə imkan verib. Uşaq hüquqları sahəsində BMT-nin “Uşaq Hüquqları haqqında” Konvensiyasına, «Uşaqların yaşaması, müdafiəsi və inkişafının təmin edilməsi haqqında» Ümumdünya Bəyannaməsinə və s. sənədlərə qoşulan və bu sənədlərdən irəli gələn mütərəqqi beynəlxalq normalar əsasında milli qanunvericilik bazasını formalaşdıran Azərbaycan, eyni zamanda, BƏT-in «İşə qəbul etmək üçün minimum yaş həddi haqqında», «Uşaq əməyinin ən pis formalarının qadağan edilməsinə və onların aradan qaldırılması üçün təcili tədbirlərə dair» Konvensiyalarını ratifikasiya edib.\nUşaq əməyinin istismarı hallarına qarşı inzibati tədbirlər görülməklə yanaşı, bu istiqamətdə maarifləndirmə tədbirlərinə də xüsusi önəm verilir. Əmək qanunvericiliyinə əməl olunmasına dövlət nəzarətini həyata keçirən Əmək və Əhalinin Sosial Müdafiəsi Nazirliyi yanında Dövlət Əmək Müfəttişliyi Xidməti tərəfindən bu sahədə aidiyyəti qurumlarla birgə təbliğat-maarifləndirmə tədbirləri ildən-ilə daha da gücləndirilir. Xidmət tərəfindən müvafiq Tədbirlər Planına əsasən, cari ilin ötən dövründə respublikanın 6 bölgəsində işgötürənlərin, eləcə də orta məktəblərin müəllim və şagird heyətlərinin iştirakı ilə “Uşaq əməyinin istismarının qarşısının alınması” mövzusunda seminar keçirilib. Aparılan işlərin müsbət nəticəsi olaraq, ölkəmizdə uşaq əməyindən qeyri-qanuni istifadə hallarının sayı minimum səviyyəyə enib.\nBu xəbər 1465 dəfə oxunub


İran və “Hizbullah” dronlarla İordaniyaya narkotik qaçaqmalçılığına davam etdirirlər – GADTB\nMay 23, 2022\t76 Baxış\nGADTB-nin Mətbuat Mərkəzinin “Azad İran”a istinadən məlumata görə, Rusiyanın Suriyadakı qüvvələrini təxliyə edərək Ukraynaya daşıması ilə İran və onun əlaltısı Hizbullah hər zamankı “bizneslərini”, yəni uyuşdurucu maddə qaçaqmalçılığını daha da genişləndiriblər.\nArtıq Suriyanın cənubundakı mövqelərini gücləndirməyə başlayan İran qüvvələri burada narkotik istehsal edən laboratoriyalar açıblar.\nİstehsal edilən uyuşdurucu maddələr həm Suriya daxilində satılır, həm də qaçaq yolla İordaniyaya, oradan isə körfəz ətrafında yerləşən varlı ərəb ölkələrinə daşınır.\nBununla bağlı İordaniya ordusunun yaydığı məlumatda bildirilir ki, cari il ərzində Suriya ilə sərhəddə 34 narkotik qaçaqmalçısı öldürülüb. Məlumatda, habelə qeyd edilir ki, İran və “Hizbullah” qruplaşması narkotik qaçaqmalçılığında insansız uçaqlar da daxil olmaqla qabaqcıl hərbi vasitələrdən istifadə edirlər.\nİordaniya ordusu əlavə edir ki, artıq İran və “Hizbullah”ın bu ölkəyə uyuşdurucu maddə qaçaqmalçılığı hər gün baş verir. Elə bu gün aralarında “Hizbullah”ın narkotik qaçaqmalçılığı üzrə məsul şəxsi olan yüksək rütbəli üzvü də daxil olmaqla 4 nəfər sərhədi qanunsuz olaraq keçməyə çalışarkən atışma nəticəsində İordaniya ordusu tərəfindən öldürülüb.\nBu işdə Suriya ordusunun 4-cü qoşununun komandanı, Bəşər Əsədin qardaşı Mahir Əsəd də iştirak edir və Suriya rejimi hər il uyuşdurucu maddə qaçaqmalçılığından milyardlarla dollar gəlir əldə edir.\nÖncəki Qazaxıstanda Rusiya banklarının hesabları donduruldu\nSonrakı Tibbi məzuniyyətdə olan Abbas Lisani məhkəməyə çağırılıb


Çoxsaylı tədqiqatlardan məlumdur ki, kəskin insult keçirən pasiyentlərin xüsusi insult mərkəzi və ya tibb müəssisəsinin ixtisaslaşmış insult şöbəsində müalicəsi daha yaxşı klinik nəticələr verir. Bu cür nəticələr insultun növündən asılı deyildir. Belə ki, həm işemik və hemorragik insultlar, həm də subaraxnoidal qanaxması olan pasiyentlərin ixtisaslaşmış insult şöbəsi və ya insult mərkəzində müalicəsi daha əlverişli qısa və uzunmüddətli nəticələrlə əlaqəlidir. İnsult şöbəsi və ya mərkəzinin strukturu və komponentləri, insultun menecmenti üzrə xəstəxanadaxili protokollar ölkədən ölkəyə çox az fərqlənir və sübutlu təbabət prinsiplərinə əsaslanır.\nİnsultun diaqnostikası və müalicəsi ilə bağlı xüsusi klinik protokollar və alqoritmlərin istifadəsi və keyfiyyət indikatorlarına əsasən davamlı qiymətləndirmə prosedurlarının tətbiqi, qayğının keyfiyyətinin artırılmasına və klinik nəticələrin yaxşılaşmasına əhəmiyyətli təsir göstərir. Bunu nəzərə alaraq, ATU, İSİM, NMA və Uptodate İn Medicine birgə əməkdaşlıqda, ATU-nun TTK nəzdində pilot olaraq həyata keçirilən "ATU-da İnsultun Menecmentinin Təkmilləşdirilməsi Proqramı. İnsult Mərkəzinin yaradılması Pilot Layihəsi (2019-2020)" çərçivəsində həkimlərin və orta tibb personalının insultun diaqnostikası və menecmenti üzrə bilik və bacarıqlarının artırılması məqsədilə uzunmüddətli təlim kursu tərtib edib. Təlimin ilk modulu TİA və İnsultun profilaktikası, diaqnostikası və menecmentinə dair fundamental biliklərin mənimsənilməsinə, ən müasir klinik protokolların öyrənilməsinə hədəflənib.\nİnsultlu xəstələrin reabilitasiyasına müasir yanaşmalar : bərpa və neyroproteksiya Postinsult koqnitiv pozulmalar, diaqnostika və müalicəsi İnsultdan sonrakı reabilitasiyaya müasir yanaşma İnsultdan sonra reabilitasiyanın təşkili\nterapevt, reanimatoloq, təcili tibbi yardım həkimi, ailə həkimi, nevroloq, psixiatr, radioloq, anestezioloq, reabilitoloq


“Pulumuzu vermir, göydələnlər tikdirir, bizi də hədələyir” - FHN generalından Prezidentə şikayət - Azinforum.az İnformasiya Portalı\nAna səhifə / Gündəm / “Pulumuzu vermir, göydələnlər tikdirir, bizi də hədələyir” – FHN generalından Prezidentə şikayət\n“Pulumuzu vermir, göydələnlər tikdirir, bizi də hədələyir” – FHN generalından Prezidentə şikayət\nFövqəladə Hallar Nazirliyinin Xüsusi Riskli Xilasetmə Xidmətinin əməkdaşları rəisləri Şahmar Paşayevdən ölkə başçısına şikayət edib. Şikayətçilər Criminal.az saytına ünvanladıqları şikayət məktubunda əvvəllər də İlham Əliyevə müraciət etdiklərini, lakin bundan sonra kirayə və ezamiyyət pullarını vermək əvəzinə onlara hədə-qorxu edildiyini bildiriblər:\n“Hərbi hissəyə çağirib xidmət rəisi, general mayor Şahmar Paşayev hədələyici tonda danışır. Deyirlər ki, mətbuata niyə deyirsiz? Mətbuat sizə pul verəndir? Bizə halal pulumuz vermirlər. Pulun ilin sonunda veriləcəyini vəd edirlər. Bizlər çətin vəziyyətdə kirayədə yaşayırıq. Mağazalarq çoxlu borcumuz var. Boğularaq övladlarımızın üzünə baxa bilmirik. Biz dərdimizi kimə deyək? Rəisimiz Şahmar Paşayevi aylarla görmürük. Çox zaman özünün şəxsi biznesi ilə məşğul olur, göydələnlər tikdirir. Olduqca çıxılmaz vəziyyətdəyik. Şahmar Paşayevin yanında alay komandiri polkovnik Xəlilli Məmməd, qərargah rəisi mayor Seyidəhməd Nurayev də bizi mətbuata şikayət ünvanladığımız üçün hədələyirlər. Hərbi hissədə bizləri toplayıb məlumatı paylaşanı müəyyən edəcəkləri və işdən çıxaracaqlar ilə hədələyirlər. “Biz onu tapıb sındıracağıq, xidmətdən qovacağıq” deyirlər. Polkovnik Mustafa Rəcəbov, kadrlar şöbəsinin rəisi Elxan Həmidov, polkovnik leytenant Çingiz Hüseynov xidmət rəisi kimi bizləri hədələyirlər”.\n“Xidmət rəisinin göstərişi ilə formalar bizə satılır. Etiraz bildirəndə Elyazov bildirir ki, 500 manat maaş alırsız, dövlət sizə maaş verir, gedin formanı alın, mənim üstümə gəlməyin! Deyir göstərişi Şahmar Paşayev verib. Xidmət rəisinə söz deyəni də işdən çıxarır, təqib edirlər. Elyazov Rəşad xidmət rəisinin yaxın adamıdır. Zabit və gizirlərin kirayə qaldığı evlərə zorla soxulmaqdan belə çəkinmir. Bu adamlara dur deyən yoxdu. Şəxsi heyətə qarşı kobudluq edənlərdən biri də mayor Axudlu İntiqamdır. Şəxsi heyətlə söyüşlə danışır, təhqir edir. Etiraz edəni də aşağılayır. Zabit və gizirləri istirahət günləri belə idarəyə çağırıb zabitə, gizirə yaraşmayan işləri gördürürlər. Bir sözlə xidmət çox bərbad gündədir. Cənab prezident, ümidimuz sizə qalib. Bizim kirayə, ezamiyyət pullarımızı vermirlər. Vəziyyət çox pisdir, dolana bilmirik. Halal haqqımızı ala bilmirik”.\nÖncəki Ərdoğan: “Ermənistan sərhədinə qədər gedirsiniz, elədirmi? Daha irəli gedəcəksiniz”\nNövbəti Zibillik içində olan Xudat bazarı – Xəstəlik belə yayılır – VİDEO


Bu bankların əmlakları hərraca çıxarılır - BANK - Fins.az\nƏmanətlərin Sığortalanması Fondu Azərbaycan Respublikası Xammal və Əmtəə Birjası vasitəsilə ləğv prosesində olan QSC “Bank Standard” KB, “Texnikabank”ASC, “Atrabank”ASC, “Kredobank” ASC, “Bank of Azərbaycan”ASC, “Royalbank” ASC-nin balansındakı daşınar və daşınmaz əmlakı 29 lot üzrə satışa çıxarır.\n20 lot üzrə əmlak birinci dəfə,9 lot üzrə dördüncü dəfə hərraca çıxarılır.\nHərrac açıq formada Azərbaycan Respublikası Xammal və Əmtəə Birjasında, Bakı şəh, İ.Hidayətzadə küç, 156(20A) 1933-cü məh. ünvanında keçiriləcək. Hərraca cıxarılan əmlakın vəziyyəti ilə http://www.birjanews.az/store/mantlrin-sigortalanmasi-fondu? limit=40 saytında tanış olmaq olar.


Dominant.Az - “Harda ki redaktor ölür, orda qəzet də ölür” - Region mətbuatının PROBLEMLƏRİ\n21 Dekabr 2021 14:05 203 Baxış\nAzərbaycanda region mətbuatı paytaxtla müqayisədə inkişafdan geri qalır. Əksər rayonlarda yerli qəzetlər mövcuddur , ancaq bir çoxları işıq üzü görmür. Regionlarda fəaliyyət göstərən qəzetlər əhalinin tələbatına cavab vermir. Bunun səbəbi böyük ehtimal ki, internet dövrünün olmasıdır. Artıq sosial şəbəkələr və internet sayıtları anında baş verəni hadisəni yayımladığı üçün, cəmiyyət də qəzetə çox müraciət etmir.\nRegion mətbuatının vəziyyəti necədir, hansı problemləri var, bu problemlərin əsas səbəbləri nədir? Bakıda çap olunan qəzetlər niyə rayonlara gec çatır?\nMətbuat Şurasının sədr müavini Müşfiq Ələsgərli Modern.az-a deyib ki, region mediasının qarşılaşdığı çətinlik paytaxt KİV-lərinin qarşılaşmadığı çətinlikdən çox olub:\n“Region mediasının paytaxta nisbətən çətinlikləri həmişə çox olub. Çap mediasının region mətbələri yoxdur. Əksəriyyəti məcburdu ki, paytaxta üz tutsun. Region mətbuatında yayımın infrastrukuru və informasiyanın əldə olunması ilə bağlı da problemləri var. Əyalət jurnalistlərinin peşəkarlığının artırılması ilə bağlı kurslara, təlimlərə cəlb olunması ilə əlaqədar da məsələlər həmişə olub. Bir vaxtlar bu çətinlikləri nəzərə alaraq, Mətbuat Şurasının tərkibində xüsusi bir kommisiyada yaradılmışdı”.\nM.Ələsgərli qeyd edib ki, çap mediasının ümumillikdə geriləməsi prosesi, sosial şəbəkələrin inkişafı region mediasını daha da zəiflətdi:\n“Müəyyən sistem yaradılıb, ortada olan yardımlardan faydalanmaq üçün region mediasıın da haqqı var. MEDİA Agentliyinin keçirdiyi müsabiqələrdə bir çox region təmsilçisi də sərbəst şəkildə iştirak edə bilir. Artıq bu sahədə müəyyən səliqə-səhman yaranıb, ümid edirik ki, region mediasının çətinlikləri aradan qalxacaq. Yayım məsələləri artıq internetin üzərinə fokuslanıb, ona görə də əvvəlki texniki problemlər də aradan qalxıb. Zaman və məkan problemi aradan qalxır.\nPaytaxda çap olunan qəzetlərin rayona gedib çıxmamasının səbəbi yayımla bağlı ənənəvi strukturun dağılmasıdır. Bu problemin üzərinə çox düşülmədi, çünki bayaq qeyd etdiyim kimi, yayımın forması dəyişib. Bundan sonra da o məsələyə ciddi baxılmayacaq, indi maliyyə rəqəmsal yayıma qoyulur”.\nMasallıda çıxan “Cənub xəbərləri” qəzetinin və “Cenub.az” saytının baş redaktoru Zahir Əmənov region mətbuatının həmişə problemlərlə mübarizə apardığını deyib:\n“Müstəqillik dövründə paytaxt qəzetləri daha çox şaxələndi. Uzun illər əksər rayonlarda qəzetlər çıxmadı. 2000-ci ilin əvvəllərində regionlarda qəzetlər çox məhdud trajda, 500-1000 arası çıxırdı. İndi birmənalı demək olar ki, region mətbuatı qocalıb. Harda ki redaktor ölür, orda qəzet də ölür.\nKonkret faktlar deyim: Yardımlıda qəzet redaktoru var idi, yaşa görə təqaüdə çıxdı, buna görə də Yardımlıda 6 aya yaxındır qəzet buraxılmır.\nAstarada qəzetin baş redaktoru Bakıya köçdü, nəticədə qəzet müflis vəziyyətə düşdü. O qədər belə hal var ki, saysaq bitməz.\nMasallıda 230000 min əhali var, ancaq qəzet 450 trajla çıxır. Neçə min adama bir qəzet düşür. İcra başçısının mətbuata marağı varsa, həmin rayonda həftədə 2 dəfə qəzet çıxır”.\nBaş redaktor onu vurğulayıb ki, region mətbuatının rəhbərlərində birlik də yoxdur.\n“Zamanla ayaqlaşmaq lazımdır, bunu da edən yoxdur. MEDİA Agentliyi ilə onlayn görüş keçirdik, ancaq bu problemlərin həlli yolu taplmadı. Tərif yazırsan oxuyan olmur, tənqid yazırsan ciddi təzyiqlər olur. Mən özüm tək bir saytı operativ olaraq işlətməyə çalışıram, ancaq tək olduğum üçün istədiyim nəticə alınmır. Gözümün qabağında qəza olur, zəng edirəm polisə ki, kim kimi vurdu, hadisə necə oldu? Qayıdıb deyirlər ki, “ancaq mətbuat xidməti məlumat verə bilər”. Mətbuat katibinin isə “baş üstə” sözündən 1 ay keçir. Nəticədə biz o məlumatı verənə qədər qəzada ölənin 7-si çıxır. Mətbuat xidmətləri bizlə məmurlar arasında körpü olmaq əvəzinə, hasar olurlar”.


Avropa Komissiyasının rəhbəri: "AB Xəzər dənizi ilə əlaqə üçün enerji dəhlizinin yaradılmasını davam etdirəcək"\n31 May 2007 13:35 (UTC+04:00)\nAzərbaycan, Bakı / Trend /Avropa Birliyi (AB) qonşuları ilə münasibətlərin inkişafını davam etdirəcək. AB artıq energetika sahəsində Azərbaycan, Qazaxıstan və Ukrayna ilə qarşılıqlı anlaşma barədə memorandumlar imzalayıb. Bu barədə Brüsseldə Avropa Komissiyasının prezidenti Joze Manuel Barrozu bəyan edib.\n"Biz AB-nin Xəzər və Qara dənizlərlə əlaqəsi üçün enerji dəhlizinin yaradılmasının müzakirəsini davam etdirəcəyik" - deyə o bildirib.\nAB və Azərbaycan arasında "Energetika və strateji əməkdaşlıq sahəsində strateji əməkdaşlıq haqqında" Memorandum 2006-cı ilin noyabrında imzalanıb. AB və Azərbaycan arasında strateji əməkdaşlıq dörd istiqamətdə əməkdaşlığı nəzərdə tutur:\n-Azərbaycan qanunlarının AB dövlətləri qanunlarına adaptasiyası. Bunun üzərində energetika qanunlarını, onun istehsalı, nəql olunması, tariflərin bölüşdürülməsi və qiymət siyasətini bilən hüquqşünas və ekspertlərdən ibarət işçi qrup işləyəcək;\n-Nəqliyyat yolları. Avropa Birliyi Qazaxıstan, qismən Türkmənistan və İran qazının respublika ərazisindən və daha sonra NABUCCO layihəsi üzrə və ya Qara dəniz və Ukraynadan keçməklə Avropaya daxil olması üçün Qazaxıstan neftinin Azərbaycan ərazisindən keçməsi məsələsini nəzərdə tutur;\n-Azərbaycanın yanacaq-energetika kompleksinin yenidən strukturlaşdırılması. Yanacaq-energetika kompleksinin daha dövlətsiz, daha mobil, kommersiya cəhətdən daha effektiv olması üçün gələcək islahatlar;\n- Təcrübə mübadiləsi məsələləri.\nOnun sözlərinə görə, bu gün Avropa lazımi enerjinin 50 faizini idxal edir. "Əgər biz cari siyasəti reallaşdırmağa davam etsək, o zaman 2030-cu il üçün bu rəqəm 70 faizədək artacaq. 2030-cu il üçün qlobal enerji tələbatı təxminən 60 faiz artacaq" - deyə Barrozu bildirib.\nCəbhə bölgəsindəki yaşayış məntəqələrinə təbii qaz verilib\nEnergetika 18 Oktyabr 17:38\nAzərbaycanın iştirakı ilə Çində Kəmər və Yolun Enerji Tərəfdaşlığı Bəyannaməsi imzalanıb (FOTO)\nEnergetika 18 Oktyabr 15:34\nEnergetika 18 Oktyabr 13:36\nEnergetika 17 Oktyabr 23:00


“SAS” hibrid və elektriklə işləyən təyyarələr üzərində işlərin aparılması məqsədilə “Airbus”la birləşir - AZƏRTAC – Azərbaycan Dövlət İnformasiya Agentliyi\nStokholm, 24 may, AZƏRTAC\nSkandinaviyanın aparıcı aviaşirkəti olan “SAS” (Skandinaviya Hava Yolları) ekosistemin tələblərinin, hibrid və elektriklə işləyən təyyarələrin infrastrukturunun öyrənilməsi məqsədilə “Airbus” təyyarəqayırma şirkəti ilə birləşir.\nAZƏRTAC aviaşirkətin yaydığı xüsusi məlumata istinadla xəbər verir ki, tərəfdaşlığa birgə tədqiqat layihəsi daxildir. Bu layihə çərçivəsində iki şirkət hibrid və elektriklə işləyən təyyarələrin kommersiya trafiklərinə irimiqyaslı tətbiqi ilə bağlı əməliyyatlarda və infrastrukturda yarana biləcək problemləri tədqiq edəcəklər.\n“SAS”ın baş direktoru Rikard Qustavson deyib: “Biz dayanıqlı inkişaf sahəsindəki ambisiyalı işimizlə fəxr edirik. İndi şadıq ki, “Airbus” şirkəti bu layihədə bizimlə əməkdaşlıq üçün “SAS”ı seçib. Əgər bu reallaşarsa, o zaman atmosferə atılan tullantılar məsələsində inqilab olacaq”.\nAyrıca müraciətə uyğun olaraq, iki şirkət arasında əməkdaşlıq 2019-cu ilin iyununda başlayacaq və 2020-ci ilin sonunadək davam edəcək. Layihədə əsas diqqət yerüstü infrastrukturun və tariflərin aeroportlarda məsafəyə, resurslara, zamana və əlçatanlığa təsirinin təhlilinə yönəldəcək.\n“SAS” aviaşirkətinin məlumatında deyilir: “Bərpaolunan enerji tədarükçüsünün cəlb edilməsi üzrə planın da daxil olduğu bu layihə aviasiya sahəsinin dayanıqlı energetikaya keçməsinin daha səmərəli dəstəklənməsi məqsədilə aviasiya əməliyyatlarının bütün ekosistemini əhatə edəcək”.\nAZERTAG.AZ :“SAS” hibrid və elektriklə işləyən təyyarələr üzərində işlərin aparılması məqsədilə “Airbus”la birləşir


Siyəzən rayon Heydər Əliyev Mərkəzində “Heydər Əliyev və neft strategiyası” mövzusunda Siyəzən neftçiləri ilə dəyirmi masa və kitab sərgisi təşkil olundu. - Heydər Əliyev Mərkəzlərinin İnformasiya Portalı\n17 Sentyabr 2021 12:55\n17 sentyabr 2021-ci il tarixində Siyəzən rayon Heydər Əliyev Mərkəzində “Heydər Əliyev və neft strategiyası” mövzusunda Siyəzən neftçiləri ilə dəyirmi masa və kitab sərgisi təşkil olundu. Tədbiri Siyəzən rayon Heydər Əliyev Mərkəzinin direktoru İxtiyar İsayev açaraq bildirdi ki, xalqımızın təkidli tələbi və xahişi ilə 1993-cü ildə ulu öndər Heydər Əliyevin hakimiyyətə qayıdışı Azərbaycanın siyasi və iqtisadi həyatında taleyüklü dəyişikliklərin başlanğıcını qoydu. Azərbaycanı labüd fəlakətdən xilas edən dahi rəhbər, ümummilli lider Heydər Əliyev ölkənin iqtisadi yüksəlişi üçün də tədbirlər görməyə başladı. Elə ilk günlərdən ARDNŞ-in Birinci vitse-prezidenti, millət vəkili İlham Əliyev danışıqlar prosesinə cəlb edildi, yeni neft strategiyasının hazırlanmasının və uğurla həyata keçirilməsinin ən fəal iştirakçılarından oldu. 1994-cü il sentyabrın 20-də Bakıda Gülüstan sarayında Xəzərin Azərbaycan sektorundakı "Azəri", "Çıraq", "Günəşli" yataqlarının dərin su qatlarındakı neftin birgə işlənməsi haqqında müqavilə imzalandı. Müqavilə öz tarixi, siyasi və beynəlxalq əhəmiyyətinə görə "Əsrin müqaviləsi" adlanmış, təxminən 400 səhifə həcmində və 4 dildə öz əksini tapmışdıır. 2017-ci il sentyabrın 14-də Azərbaycan Respublikasının Prezidenti cənab İlham Əliyev “Əsrin müqaviləsi”nin 2050-ci ilə qədər uzadılması haqqında müqavilə imzalamışdır. Əsası ulu öndər Heydər Əliyev tərəfindən qoyulan neft strategiyasının inkişafı, bu gün Azərbaycan Respublikasının Prezidenti cənab İlham Əliyev tərəfindən uğurla davam etdirilir. Zaman ulu öndər Heydər Əliyevin müdrikliyini, uzaqgörənliyini bugünkü nailiyyətlərimizin tacı olan tarixi Zəfərimizin işığında tam mənzərəsi ilə sübuta yetirdi.\nDaha sonra çıxış edənlər Siyəzənneft NQÇİ-nin baş mühəndisi Anar Orucov, Siyəzənneft NQÇİ HİK-nin sədri Əkbər Qafarov, Siyəzənneft NQÇİ-nin baş geoloqu Xanlar Bəkirov və Siyəzənneft NQÇİ-nin şöbə rəisi Fərid Məmmədov çıxış edərək bildirdilər ki, "Əsrin müqaviləsi"nin ilk günlərindən başlayaraq Azərbaycan Beynəlxalq Əməliyyat şirkəti yaradıldı və təsdiq olunmuş vahid proqram üzrə ARDNŞ ilə birgə işlərə başlandı. Bu saziş sonradan dünyanın 19 ölkəsinin 41 neft şirkəti ilə 32 sazişin imzalanması üçün yol açdı. "Əsrin müqaviləsi" həm karbohidrogen ehtiyatlarının miqdarına, həm də qoyulan sərmayələrin həcminə görə dünyada bağlanan ən iri sazişlər siyahısına daxil olmuşdur. Ümummilli lider Heydər Əliyevin rəhbərliyi ilə işlənib hazırlanmış yeni neft strategiyasının təməl daşını təşkil edən “Əsrin müqaviləsi”nin imzalanması ilə müstəqil Azərbaycan dövlətinin tarixində milli neft strategiyası həyata keçirilməyə başlandı. Məhz bu müqavilədən sonra dünya dövlətlərinin Azərbaycan iqtisadiyyatına marağı artdı, ölkəmizin beynəlxalq əlaqələrinin genişlənməsinə güclü təkan verildi. Azərbaycan təkcə neft deyil, həm də yaxın gələcəkdə dünyanın böyük həcmdə qaz ixrac edən əsas ölkələrindən birinə çevrilmək potensialına malikdir. Nəhəng “Şahdəniz” qaz yatağı da nəzərə alınmaqla Azərbaycanın təsdiq olunmuş təbii qaz ehtiyatı 2,6 trilyon kubmetrə kimi artıb.


Azərbaycan sosial infrastruktur cəhətdən inkişaf etmiş ölkələrdən geri qalmır\n10:30 22 Yanvar 2022\n27 Oktyabr 2018 01:39\nMəlum olduğu kimi, dünya ölkələri iqtisadi inkişaf göstəricilərinə görə üç kateqoriyaya bölünür - inkişaf etmiş, inkişaf edən və geridə qalan ölkələr. Ölkələrin bu cür kateqoriyalara bölünməsi bir sıra faktorlarla ölçülür. Əsas faktorlardan biri kimi isə infrastrukturun inkişafı nəzərdə tutulur. Yəni, inkişaf etmiş və inkişaf edən kateqoriyaya daxil olmaq üçün ölkənin bütün, yaxud əksər sahələr üzrə mükəmməl infrastrukturun olması vacibdir.\nBu baxımdan Azərbaycan daxil olduğu inkişaf edən ölkələr sırasında daha irəli gedib. Uğurla icra edilən infrastruktur layihələri nəticəsində ölkəmiz bu gün beynəlxalq tranzit ölkəsi kimi tanınır. Xüsusilə, Asiyadan Avropaya və şimaldan cənuba gedən tranzit xətlərin Azərbaycandan keçməsi ölkəmizə tranzit qovşağı kimi əlavə üstünlük verir. Qətiyyətlə deyə bilərik ki, yaxın gələcəkdə tranzit imkanlarımızın daha da genişlənməsi hesabına Azərbaycan bu sahədə dünyanın vacib ölkəsinə çevriləcək.\nÖlkəmizdə ardıcıl olaraq həyata keçirilən infrastruktur siyasəti özünün mahiyyətinə görə həm iqtisadi, həm də sosial xarakter daşıyır, yəni, infrastruktur layihələri əsasən bu iki istiqamətdə paralel olaraq reallaşdırılır. Çünki iqtisadi əhəmiyyət daşıyan infrastruktur layihələri ölkəmizin inkişafı üçün nə qədər önəmlidirsə, sosial layihələr də əhalinin rifah halının yaxşılaşması üçün bir o qədər əhəmiyyətlidir.\nPrezident İlham Əliyev oktyabrın 22-də İmişli rayonunda Araz çayının yeni qol-kanalının açılış mərasimində ölkədə həyata keçirilən infrastruktur layihələrinin əhəmiyyətini qeyd edərək demişdir: "Biz son illərdə görülən işlərin əyani nəticələrini görürük. Çünki həm keçən il, həm də bu il 100 min hektar torpağa su gətirilib. Bu, dərhal özünü iqtisadiyyatın və kənd təsərrüfatının inkişafında göstərir.\nMənə verilən məlumata görə, bu il 101 min hektar torpağa suyun verilməsi təmin edilib. Bunun 53 min hektarı Araz çayının yeni qolunun çəkilişi nəticəsində mümkün olacaq”.\nDövlət başçısının bu istiqamətdə həyata keçirdiyi uğurlu siyasət sayəsində son illər ölkəmizdə mühüm işlər görülüb. Bu illər ərzində 4 min kilometrə yaxın yeni suvarma kanalları, 2700 kilometr uzunluğunda kollektor-drenaj şəbəkələri çəkilib. Həmin dövrdə Taxtakörpü, Şəmkirçay və Tovuzçay su anbarlarının istifadəyə verilməsi nəticəsində 390 min hektar ərazinin su təchizatı, eləcə də 261 min hektar sahənin meliorasiya vəziyyəti yaxşılaşıb, 150 min hektara yaxın su dəyməyən torpaqlar əkin dövriyyəsinə daxil edilib.\nBu gün ölkəmizdə elektrik enerjisi ilə bağlı həyata keçirilən infrastruktur layihələri də uğurla icra olunur. Təkcə son illər minlərlə kilometr elektrik xətləri təmir edilib, yenidən qurulub və ya yeniləri çəkilib, əlavə transformatorlar quraşdırılıb, yarımstansiyalar tikilib. Bunun sayəsində elektrik verilişində əvvəl mövcud olan problemlər əsasən aradan qaldırılıb.\nLakin bu sahədə hələ görülməli işlər də var və onların həlli üçün təxirəsalınmaz tədbirlər görülür. Həmin sırada cari ilin sonuna qədər istifadəyə verilməsi nəzərdə tutulan "Şimal-2” elektrik stansiyasını göstərmək olar. Bu stansiyanın istismara verilməsi ölkəmizə əlavə 400 meqavat enerji istehsal etməyə imkan yaradacaq. Həmçinin cari və gələn il dövlət tərəfindən elektrik enerjisi təsərrüfatına əlavə vəsait ayrılacaq. Məqsəd həm enerjinin generasiya gücünü artırmaq, həm də ötürücü xətləri, yarımstansiyaları tam dayanıqlı vəziyyətə gətirməkdir. Çünki illər öncə tikilmiş stansiyalar bu gün tam gücü ilə işləmədiklərindən onların gücünü artırmaq üçün yenidən qurulmasına, müasir avadanlıqlarla təchiz edilməsinə ehtiyac var. Bu işlər başa çatdıqdan sonra ölkəmizin enerji təminatı və ixrac imkanları xeyli artacaq.\nYol abadlıq və rahatlıqla yanaşı, həm də iqtisadi və sosial mahiyyət daşıyır. Təsadüfi deyil ki, dünyada ölkələrin inkişaf səviyyəsinə qiymət verilərkən bu amilə xüsusi diqqət yetirilir. Həm də bu səbəbdən Azərbaycanda həyata keçirilən infrastruktur layihələrində yol tikintisinə xüsusi fikir verilir. Təkcə bu il 1200 kilometr yol çəkilib və daha 800 kilometr yolun çəkilməsi gözlənilir. Cari ildə 600 kəndin yolları abadlaşdırılaraq həmin kəndlərdə yaşayan əhalinin gediş-gəlişi asanlaşıb. Eyni zamanda, bölgələrə, xüsusilə dağ və dağətəyi ərazilərə çəkilən abad yollar turizmin inkişafına təkan verib.\nƏn mühüm sosial infrastruktur layihələrdən biri də qazlaşmadır. Bu sahədə həyata keçirilən layihələr sosial-iqtisadi mahiyyəti ilə bərabər, ölkənin ekologiyasının, meşə və torpaq örtüyünün qorunmasında önəmli rol oynayır. Onu da qeyd edək ki, ölkənin qazlaşdırılması prosesi xüsusən son dövrlər daha sürətlə aparılır. Bunun nəticəsində qazlaşmanın səviyyəsi 94 faizə çatıb. İlin sonuna isə həmin göstəricinin 95 faizə çatdırılması nəzərdə tutulub.\nSosial layihələrin içərisində əhatə dairəsinə görə təhsil və səhiyyə sahələri önəmli rol oynayır. Danılmaz faktdır ki, son dövrlər ölkədə yüzlərlə yeni məktəb binası tikilib, ucqar dağ kəndlərində məktəblərin səviyyəsinin müasir tələblərə cavab verməsi üçün modul tipli məktəblərin inşasına başlanıb. Yeri gəlmişkən qeyd edək ki, modul məktəb binaları məkana görə yığcam şəkildə yığılmaq və yerində quraşdırılmaqla təhsil sahəsinin tələbatının çevik ödənilməsinə geniş imkanlar açır.\nBu gün səhiyyə sahəsində həyata keçirilən tədbirlər sayəsində bölgələrimizdə hətta ən çətin əməliyyatları keçirmək mümkündür. Artıq nəinki hər regionda, hətta demək olar hər rayonda müasir şəraiti olan tibb ocaqları var. Eyni zamanda, müasir avadanlıqlarla təchiz olunan diaqnostika mərkəzləri də regionlarımızda yaşayan əhaliyə xidmət edir. İndi bir çox kəndlərimizdə müasir ambulator məntəqələri də fəaliyyət göstərir.


“Kəpəz”də oynamaq mənim uşaqlıq arzum olub”\n19:47 12 Noyabr 2015\n“Kəpəz”in futbolçusu Tural Rzayev klub saytına müsahibə verib. Fanat.az müsahibəni təqdim edir.\n- Tural, əvvəlcə AZAL-la çempionatın sonuncu oyunu haqda danışaq.\n- Bilirdik ki, “Qəbələ”yə qarşı oyunla müqayisədə bizə daha çətin olacaq. AZAL-la matç bizim üçün çox vacib idi. Qələbə qazanıb turnir cədvəlində daha üst sıraya qalxmaq istəyirdik. Görüş bizim üstünlüyümüz şəraitində keçdi. İlk hissədə istədiyimiz kimi oynaya bilmədik. Fasilədən sonra çoxsaylı qol imkanları yaratdıq. Qapı dirəyi və tiri rəqibin köməyinə çatdı. Təəssüf ki, hesabı açdıqdan sonra tez də qol buraxdıq. Qolu da ani diqqətsizlik nəticəsində qapımızda gördük.\n- Fikrincə, qələbəyə nə mane oldu?\n- Düzünü deyim ki, ilk yarıda erkən qolla hesabı açmaq istəyirdik. Amma alınmadı. Rəqib də oyuna yaxşı hazırlaşmış, lazımınca köklənmişdilər. Bizə qarşı aqressiv mübarizə apardılar. Yenə deyirəm, istədiyimiz oyunu ilk hissədə göstərə bilmədik. Əvvəldən ikinci hissədə olduğu kimi oynasaydıq, nəticə başqa cür olacaqdı.\n- Artıq demək olarmı ki, rəqiblər “Kəpəz”ə qarşı xüsusi motivasiya ilə hazırlaşıb oynayırlar?\n- Bəli, bu da boş yerə deyil. Çünki son zamanlar biz göstərdiyimiz oyunla buna səbəb yaratmışıq. Rəqiblərə hörmətsizlik etmək istəmirəm, amma bizdən aşağı sıralarda olan komandalar “Kəpəz”ə qarşı güclü müqavimət göstərməyə çalışırlar. Bizimlə oyunlarda qazanılan xallar onların imicinə müsbət təsir edir.\n- Çempionatda fasilə yaranıb. Yəqin ki, komanda bu müddətdən lazımınca istifadə etməyə çalışacaq?\n- Təbii ki, biz öz üzərimizdə həmişə çalışırıq. Komandamızın bu səviyyəyə çatmağında Şahin Diniyevin baş məşçqi kimi böyük əməyi var. Məşqçi işi görünür. Biz yenə də öz üzərimizdə işləyirik, səhvlərimizi aradan qaldırmağa çalışırıq. Hələ uzun yolun başındayıq.\n- Tural Rzayev klubdakı durumundan razıdır?\n- Əlbəttə razıyam. Böyük tarixi olan komandadayam. Doğma şəhərimizin klubunda forma geyinirəm. “Kəpəz”də oynamaq mənim uşaqlıq arzum olub. Çox şükür ki, buna da nail olmuşam. Premyer Liqada debütüm “Kəpəz”in sayəsində həyata keçib. Hər şey yaxşıdır. Məşqçi şans verəndə meydana çıxıb oynayıram, komandama kömək etməyə çalışıram.\n- Əvvəllər “Kəpəz”in heyətində gəncəli futbolçular üstünlük təşkil etsə də, müəyyən səbəblər üzündən indi vəziyyət fərqlidir. Amma sevindirici haldır ki, bu gün sənin kimi gənclər yetişir.\n- Gəncə Azərbaycanın futbol beşiyi olub. Burdan həmişə güclü futbolçular çıxıb. Amma son dövlər komandanın Premyer Liqada oynamaması təsirsiz ötüşməyib. İnşallah, bundan sonra da komandada yerli futbolçuların sayı çoxalar. Gələcəkdə milli komanda səviyyəsində oyunçular yenə yetişəcək. Gəncə futbol şəhəridir, buradan istedadlı, bacarıqlı yeniyetmə və gənclər çıxacaq.\n- Azarkeşlərin dəstəyini necə qiymətləndirirsən?\n- Azarkeş faktoru bizim üçün çox önəmlidi. “Kəpəz”in fanatları Azərbaycanda bir nömrəli azarkeş qrupudur. İstər ev, istərsə də səfər oyunlarında bunun şahidi oluruq. Hətta səfər oyunlarında belə bizim azarkeşlərin sayı ev komandasının azarkeşlərindən çox olur. Onların dəstəyi bizim üçün çox vacibdir. Möhtəşəm dəstək sayəsində istədiyimizdən də yaxşı futbol oynayırıq. Ona görə də sizin vasitənizlə bütün futbolsevərlərimizə minnətdarlığımı çatdırıram. Hava şəraitindən asılı olmayaraq, istidə, soyuqda bizi dəstəkləyirlər. Belə də davam etsinlər. Biz futbolçular da yaxşı nəticələr qazanmağa çalışacağıq.\nXəbərin orijinal ünvanı: http://fanat.az/xeber-kpzd-oynamaq-mnim-uaqlq-arzum-olub-t45411.html\nKəpəzdə oynamaq mənim uşaqlıq arzum olub


İştirakçıların aparılması üçün\nMarşrut boyu kabinələr\nMeyvə və çərəzlər\nBakı Abşeron yarımadasının cənub sahilində yerləşir. Bakı öz qədimliyinə, ərazisinin böyüklüyünə və əhalisinin sayına görə Cənubi Qafqazda ən böyük şəhərdir. Şəhərin qədim tarixi rəmzləri olan Şirvanşahlar Sarayı kompleksi, İçərişəhər və Qız qalası 2000-ci ildə YUNESKO-nun Ümumdünya İrsi Siyahısına daxil edilib. Bakı 2015-ci ilin yanvarında "New York Times" qəzetinin dünyanın ən gəzməli 52 şəhəri siyahısında yer alıb.\nBakı Azərbaycanın elmi, mədəni və sənaye mərkəzidir. Bundan əlavə, Bakı həm də “küləklər şəhəri” kimi tanınır. Məlumata görə, ötən əsrin əvvəllərində güclü külək və toz əlindən Bakının küçələrində gəzmək mümkün deyildi, hazırda isə Bakı sərin havası və rahat həyat tərzi ilə seçilən şəhərə çevrilib.\nMayın 13-də Bakıda üçüncü dəfə keçiriləcək marafonun marşrutu Bakının həm müasir, həm də qədim hissələrindən keçməklə yarışı iştirakçılar üçün daha maraqlı edəcək. “Bakı Marafonu - 2018” Dövlət Bayrağı Meydanından başlayaraq Bakı Olimpiya Stadionuna qədər 21 kilometr məsafəni əhatə edəcək.\nMarşrutun start nöqtəsi olan Dövlət Bayrağı Meydanının açılışı 2010-cu ildə olub və artıq bura şəhərin əsas görməli yerlərindən biri hesab edilir. Meydan üçün seçilmiş yer dövlət bayrağının paytaxtın müxtəlif nöqtələrindən görünməsinə imkan yaradır.\nHündürlüyü 162 metr olan bayraq dayağı bu göstəricisinə görə dünyada ikinci yerdədir. İştirakçılar yuxarıda qeyd edilən start nöqtəsindən, Dənizkənarı Milli Parkın yeni tikilmiş hissəsidən başlayaraq, Neftçilər prospekti boyunca təxminən 6 kilometr məsafə qət edəcəklər. Marşrutun bu hissəsi şəhərin həm qədim (İçərişəhər, Qız qalası), həm də müasir məkanlarını əhatə edir.\nBu gözəl kontrastın və sahil zolağının fonunda 6 kilometr məsafə qət etdikdən sonra iştirakçılar Yusif Səfərov küçəsi ilə hərəkət edəcəklər. İştirakçılar Müasir İncəsənət Muzeyi və Ali Məhkəmənin binalarının yerləşdiyi bu küçə ilə təxminən 2 kilometr qaçdıqdan sonra marşrutun yekun və ən çətin hissəsi başlayır. Marşrutun bu hissəsində əsrarəngiz arxitektur quruluşu olan, müasir dünya memarlığının incilərindən sayılan Heydər Əliyev Mərkəzi yerləşir. Qeyd edək ki, Heydər Əliyev Mərkəzinin binası dünyada müasir Bakının simvolu kimi tanınır və 2014-cü ilin iyununda nüfuzlu London Dizayn Muzeyinin “İlin dizaynı 2014” mükafatı ilə təltif olunub.\nMarafon məsafəsinin təxminən yarısını təşkil edən bu yekun hissə Heydər Əliyev prospekti ilə Bakı Olimpiya Stadionuna qədər davam edir. Birinci Avropa Oyunlarının açılış və bağlanış mərasimlərinə ev sahibliyi etmiş Bakı Olimpiya Stadionu UEFA, FİFA və IAAF-nın beynəlxalq standartlarına uyğun dizayn edilib və inşa olunub. 68700 tamaşaçı tutumu olan bu stadion beynəlxalq mətbuatda Qafqazın “Allianz Arena”sı kimi təqdim edilib.\nBakı Olimpiya Stadionu Azərbaycanın və Qafqazın ən böyük stadionu, dünyanın 7-ci ən yaxşi idman arenasıdır. Qeyd edək ki, stadion UEFA U-17 Avropa çempionatına və "Qarabağ"ın Çempionlar Liqasındakı ev oyunlarına ev sahibliyi edib. Bakı Olimpiya Stadionu 2019-cu ildə UEFA Çempionlar Liqasının final matçına, eləcə də 2020-ci il futbol üzrə Avropa çempionatının 4 oyununa da ev sahibliyi edəcək. Şübhəsiz ki, bu tədbirlərin Bakıda keçirilməsi Azərbaycan üçün böyük əhəmiyyət daşıyır.


Səhiyyə müəssisələrinin “piştaxta bazarı”na çevrilməsi, az qala adi sidik-qan analizi verməyə xaricə üz tutulması bu günün mövzusu deyil. Bu “bazar”da poliklinikaların özəl özbaşınalıq, korrupsiya payı lap çoxdandandan gündəmdədir. Faktiki olaraq poliklinikaların ayrı-ayrı məqsədlər üçün ödənişli arayış verməkdən özgə bir funksiyası da yoxdur. Ödənişin məbləği isə 5 manatdan 5 min manata kimi dəyişir. Bəli, ƏƏSMN yanında Tibbi Sosial Ekspertiza Mərkəzinə (TSEK) əlilliyin müəyyən edilməsinə “Forma 88” arayışının göndərilməsi bəzən 5 min manatdan da baha başa gəlir...\n7 saylı poliklinikanın baş həkimi Şəlalə Səfərovanın 3 ildir ağır ürək-tənəffüs çatmazlığı, şəkərli diabet, vərəm xəstəsi olan yataq xəstəsinin (Bədəlov Zahid Xanmalı oğlu) arayışını ƏƏSMN yanında TSEK-ə göndərməkdən imtinasına Ombudsmandan tutmuş bütün dövlət qurumları, hüquq mühafizə orqanları və 4-cü hakimiyyət - media reaksiya verib. Di gəl, hələ də xəstənin sənədləri ƏƏSMN -ə göndərilmir. Baş həkim Ombudsmana, dayısının evində 30 ildir qeydiyyatda olan xəstənin “qonaq” kimi poliklinikada uçota götürüldüyü, Xətai prokurorluğuna yataqdan arayış almağa gəlmədiyi nağılını uydurub və hər iki qurumu nağılına necə inandırıbsa, hələ də tibb müəssisəsinin həkimin uçotunda olan xəstəyə xidmətdən imtinasına hüquqi qiymət verilməsi bir yana, heç “Forma 88”-in ƏƏSMN-ə göndərilməsi də təmin olunmur! (?).\nOnu da vurğulayaq ki, Səhiyyə Nazirliyinin özü bir neçə dəfə müvafiq tibbi rəy hazırlayıb, Bakı Baş Səhiyyə İdarəsiniə (BBSİ) xəstənin sənədlərini ƏƏSMN -ə göndərməyə göstəriş versə də, BBSİ rəisi Nelli Veysova və 7 saylı poliklinikanın baş həkimi Şəlalə Səfərova rəhbərliyin göstərişlərini heçə sayıblar.\nBu günlərdə 7 saylı poliklinikanın baş həkimi Şəlalə Səfərovanın “Forma 88” üzrə daha bir özbaşınalığı üzə çıxıb. 1992-ci ildən 1999-cu ilə kimi 7 il hərbi xidmət əlili olan İlham Ağa-Hüseyn oğlu Ağayevin əlilliyinin bərpası üçün bu ilin iyulunda və sentyabrında iki dəfə 88 saylı arayış ƏƏSMN yanında TSEK-ə göndərilsə də , heç bir əsas olmadan imtina edilib ki, xəstənin müalicəyə ehtiyacı var. Qohumlarının köməyi ilə ƏƏSMN yanında TSEK-ə aparılan xəstənin əyani ekspertizası ona əlillik dərəcəsinin təyin edilməsinə əsas verdiyindən, 3-cü dəfə poliklinikadan göndəriş verilməsinin vacibliyini vurğulayıblar. Di gəl, 3 aydır baş həkim Şəlalə Səfərova “daş atıb, başını tutur” ki, Səhiyyə Nazirliyi, şəxsən nazir Oqtay Şirəliyev 3-cü dəfə “Forma 88” arayışının verilməsini qadağan edib! Nə ƏƏSMN -in tövsiyəsini, nə xəstənin ağır durumunu vecinə alan baş həkim Şəlalə Səfərovanı, görəsən, özbaşınalıqdan kim, hansı hipokrit sığortalayıb?\n7 il hərbi xidmət əlili olan İlham Ağayev 1999-cu ildə dolanışıq ucbatından Rusiyada yaşayan qardaşımın yanına gedib və gəlib -qayıtmaq olduqca böyük xərc tələb etdiyindən növbəti 3 ilin “əlillik testi”ndən keçməməsi nədəni ilə əlilliyi ləğv olunub. İndi isə ƏƏSMN yanında TSEK əlilliyi bərpa etməkdə problem olmadığını bildirib, di gəl yeganə problem 7 saylı poliklinika və baş həkimi Şəlalə Səfərovanın özbaşınalığındadır. Ağır qapalı kəllə-beyin travması, asteno-nevrotik sindrom, tez-tez (8-9 dəfə ) təkrarlanan generalizə olunmuş tonik -klonik epileptiform -ürəkgetmə tutmaları , astenik labil ensefalopatiya.... Diaqnozun özü elə vərəqin yarısını tutur və NK-nın “Əlilliyin müəyyən edilməsi meyarlarına dair” Əsasnaməsinin tələbinə uyğun olaraq hətta 1-ci dərəcəli əlillik təyin edilməsi üçün əsasdır.\nTibb və sosial ekspertiza həkim-ekspertləri nə NK qərarını tanıyır, nə də əsasnamə. Tanınan arayışa görə alınan qanunsuz ödənişdir. O da hamıya nəsib olmur. Ödəniş ala bilməyən həkim-ekspertlər nazirdən tutmuş baş nazirə kimi “Forma 88” verilməsinə qadağa qoymalarınaa əsaslanırlar.\nGörəsən, “qadağa (əsasnaməsi)” haçan götürüləcək?


“Yaşlı qurd“dan təəccübləndirən satınalamalar - BİZNES - Fins.az\n"Yaşlı qurd"dan təəccübləndirən satınalamalar\nSon dövrlər "fintech"lər gənc sahibkarların olduğu qədər "yaşlı qurd"ların da diqqətini çəkməyə başlayıb. "Fintech"lərə investisiya "karvanına" qoşulan son ad isə dünyanın ən varlı üçüncü adamı kimi tanınan amerikalı məşhur investor Uorren Buffet oldu.\nFins.az xəbər verir ki, Buffetın sahibi olduğu "Berkshire Hathaway", inkişaf etməkdə olan bazarlarda fəaliyyət göstərən iki fərqli "fintech" şirkətinə cəmi 600 milyon dollar sərmayə qoyub. "Berkshire Hathaway"in ilin əvvəlində 2018-ci il ərzində satınalmalar üçün 116 milyard dollar investisiya büdcəsi ayırdığını açıqlamışdı. Məşhur investor Buffettın şəxsi sərvəti isə "Bloomberg Milyarder"lər indeksinə görə 87 milyard dollardır.\nHİNDİSTAN VƏ BRAZİLİYAYA FİNTECH-LƏRİNƏ İNVESTİSİYA YATIRILIB\nMüxtəlif mənbələrə görə, "Berkshire", Hindistanın ən böyük mobil ödəmə xidməti olan "Paytm"in ana şirkətindən təxminən 300 milyon dollarlıq səhm satın alıb. "Berkshire"ın etdiyi digər investisiyanı isə həcm baxımından Braziliyanın ən böyük dördüncü ödəmə əməliyyatçısı olan "StoneCo"ya yatırdığı bildirilir.\nBu ana qədər, Coca-Cola başda olmaqla köklü şirkətlərə investisiya qoyan "Berkshire"ın atdığı bu addımları analitikləri təəccübləndirib. Çünki, Buffett, bir müddət əvvəlki açıqlamalarında texnologiya sahəsində investisiyalardan o qədər də anlamadığını demişdi.\n"Berkshire"ın investisiya etdiyi "StoneCo" və "Paytm" adlı şirkətlər, yerli bazarlarında çox mühüm yer tuturlar.